
Τροποποίηση της 6792/4.2.93 κοινής απόφασης των Υπουρ¬ 
γών Εσωτερικών, Εθνικής Οικονομίας και Περιβάλλοντος 
Χωροταξίας και Δημοσίων Έργων των γεωγραφικών ενο¬ 
τήτων του Νομού Λακωνίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 196 του Π. Δ/τος 323/89 
(Δ.Κ.Κ.). 

2. Την 62376/87 - 35736/88 κοινή απόφασή μας με την 
οποία καθορίσθηκαν οι γεωγραφικές ενότητες του Νομού 
Λακωνίας (ΦΕΚ 508/20.7.88 τ.Β'), όπως τροποποιήθηκαν με 
τις 2183/28.3.89 (ΦΕΚ 248/13/89), 65959/8.4.92 (ΦΕΚ 
509/Β/6.8.92) και 6792/4.2.93 όμοιες. 

3. Την 11/1993 απόφαση του Νομαρχιακού Συμβουλίου 
Λακωνίας. 


4. Την κοινή απόφαση του Πρωθυπουργού και του Υπουρ¬ 
γού Εθνικής Οικονομίας με αριθ. Υ 1935/3.12.1992 «Καθο¬ 
ρισμός αρμοδιοτήτων των Υφυπουργών Εθνικής Οικονομίας» 
(ΦΕΚ 726/τ.Β/9.12.1992), αποφασίζουμε: 

Τροποποιούμε την 6791/4.2.93 κοινή απόφασή μας σχε¬ 
τικά με τον χωρισμό των γεωγραφικών ενοτήτων και εντάσ¬ 
σουμε τις κοινότητες από την 21η σε νέα γεωγραφική ενό¬ 
τητα, οι οποίες διαμορφώννται ως εξής: 

Ενότητα 2η: Δήμος Σπαρτιατών και κοινότητες: Αμυκλών, 
Αφισσού, Καλυβιών, Σοχάς, «λαδά, Πλατάνας, Σκούρας. 

Ενότητα 13η: Κοινότητες Αγίας Ειρήνης, Αγίου Ιωάννου, 
Αναβρυτής, Λογγάστρας, Μαγούλας, Μυστρά, Πορείου, Σου- 
στιανών και Τρύπης. 

Από τις διατάξεις αυτής της απόφασης δεν προκαλείται δα¬ 
πάνη σε βάρος του προϋπολογισμού των νομικών προσώπων 

(Ο.Τ.Α.). 

Κατά τα λοιπά ισχύουν οι προηγούμενες 62376/87 - 
35736/88, 56774/90/31.7.91 (ΦΕΚ 509/Β/6.8.92, 65959/ 
8.4.92 και 6792/4.2.93 ΦΕΚ 117/93 Β απφοάσεις. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Ιουλίου 1993 

01 ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

I. ΚΕΦΑΛΟΓΙΑΝΝΗΣ ΑΡ. ΤΣΙΠΛΑΚΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛ. ΚΑΡΑΜΑΝΛΗΣ 

-,φ. - 

Αριθ. 4798/Ε1/2704 (2) 

Έγκριση Κανονισμού Προμηθειών του ΟΠΕ. 

Ο ΥΠΟΥΡΓΟΣ ΕΘΝ. ΟΙΚΟΝΟΜΙΑΣ 

Έχοντας υπόψη: 

1. Το Ν.528/77 «Περί ιδρύσεως Ανωνύμου Εταιρείας υπό 
την επωνυμία «ΟΡΓΑΝΙΣΜΟΣ ΠΡΟΩΘΗΣΕΩΣ ΕΞΑΓΩ¬ 
ΓΩΝ». 

2. Το Ν,1558/85 «Κυβέρνηση και Κυβερνητικά Όρ¬ 
γανα». 

3. Το άρθρο 11 του Ν.1797/88 «Περί Προμηθειών του Δη¬ 
μοσίου Τομέα και ρυθμίσεις συναφών θεμάτων». 

4. Το άρθρο 38 του Ν.2000/91 «Περί Αποκρατικοποίησης, 
απλούστευσης των διαδικασιών εκκαθάρισης, ενισχύσεως 
των κανόνων ανταγωνισμού και άλλων διατάξεων». 

5. Το Π.Δ.437/85 «Καθορισμός και κατανομή αρμοδιοτή¬ 
των των Υπουργείων». 

6. Το Π.Δ.138/93 «Περί Οργανισμού του ΥΠΕΘΟ». 

7. Την Υ. 1935/3.12.92 Κοινή Απόφαση του Πρωθυ¬ 
πουργού και του Υπουργού Εθνικής Οικονομίας «Περί καθο¬ 
ρισμού αρμοδιοτήτων των Υφυπουργών Εθνικής Οικονο¬ 
μίας». 

8. Το υπ’αριθ. Φ.250/7591/21.6.93 έγγραφο του Ο.Π.Ε, 
αποφασίζουμε: 

Εγκρίνουμε τον Κανονισμό Προμηθειών του ΟΠΕ, ως κα¬ 
τωτέρω: 

ΚΑΝΟΝΙΣΜΟΣ ΠΡΟΜΗΘΕΙΩΝ 
ΟΡΓΑΝΙΣΜΟΥ ΠΡΟΩΘΗΣΕΩΣ ΕΞΑΓΩΓΩΝ 

(Ο.Π.Ε) 

Αρθρο 1 

Έννοια Προμηθειών 

1. Στον κανονισμό αυτό υπάγονται οι προμήθειες των κάθε 
φύσης υλικών, αναλώσιμων ή μη. 

2. Ως προμήθειες νοούνται και οι αναθέσεις εκτέλεσης ερ¬ 
γασιών εγκατάστασης, συντήρησης, μεταφοράς ή και άλλων 
εργασιών που σχετίζουται με την προμήθεια υλικών. 

Αρθρο 2 

1. Οι προμήθειες διενεργούνται είτε με διαγωνισμό είτε με 
απ’ ευθείας ανάθεση. 

2. Οι διαγωνισμοί διακρίνονται σε ανοιχτούς, κλειστούς και 
πρόχειρους. 

3. Ανοιχτός είναι ο διαγωνισμός στον οποίο μπορεί να υπο¬ 
βάλει προσφορά κάθε ενδιαφερόμενος προμηθευτής, 
ύστερα από δημοσίευση περίληψης της διακήρυξης στον 
τύπο. 

4. Κλειστός είναι ο διαγωνισμός στον οποίο μπορούν να 
υποβάλουν προσφορά μόνο εκείνοι οι προμηθευτές που προ¬ 
σκαλούνται για το'σκοπό αυτό από του ΟΠΕ και γίνεται με την 
παρακάτω διαδικασία. 

Δημοσιεύεται περίληψη της διακήρυξης στον τύπο με την 
οποία καλούνται οι ενδιαφερόμενοι να υποβάλουν αίτηση 
συμμετοχής. Στη συνέχεια επιλέγονται μεταξύ των υποψη¬ 
φίων που πληρούν τις προϋποθέσεις του άρθρ. 9 του παρό¬ 
ντος κανονισμού εκείνοι που θα κληθούν για την υποβολή 
προσφορών. 

5. Πρόχειρος διαγωνισμός διενεργείται για προμήθεια υλι¬ 
κών και εκτέλεση εργασιών ετήσιας συνολικής δαπάνης από 
750.000 δρχ. μέχρι 2.000.000 δρχ. ή το ποσό που θα ορισθεί 
ύστερα από ενδεχόμενη αναπροσαρμογή. 

Γίνεται δε με συνοπτική διαδικασία κατά την οποία δεν 
ισχύουν οι όροι του ανοικτού ή κλειστού διαγωνισμού και διε- 
νεργείται από τριμελή επιτροπή υπαλλήλων του ΟΠΕ. 

6. Απ’ ευθείας ανάθεοη προμήθειας επιτρέπεται στις πα¬ 
ρακάτω περιπτώσεις: 

α) Αν κατά τη διενέργεια του διαγωνισμού δεν υποβλήθηκε 
προσφορά ή αν οι προσφορές που υποβλήθηκαν κρίθηκαν 
απαράδεκτες, εφ’όοον οι αρχικοί όροι της διακήρυξης δεν 
μεταβάλλονται ουσιωδώς. 

β) Όταν για τεχνικούς ή καλλιτεχνικούς λόγους ή για λό¬ 
γους που σχετίζονται με την προστασία δικαιωμάτων απο¬ 
κλειστικότητας τα προς προμήθεια υλικά κατασκευάζονται ή 
παραδίδονται μόνο από ορισμένο προμηθευτή. 

γ) Όταν τα είδη κατασκευάζονται αποκλειστικά για σκο¬ 
πούς έρευνας, πειραμάτων, μελετών και προτύπων εφαρμο¬ 
γής. 


δ) Όταν για λόγους επείγουσας ανάγκης που οφείλεται σε 
απρόβλεπτες καταστάσεις, δεν είναι δυνατό να τηρηθούν οι 
προθεσμίες που προβλέπονται από τον κανονισμό προμη¬ 
θειών. 

ε) Για συμπληρωματικές προμήθειες από τον αρχικό προ¬ 
μηθευτή εφ' όσον η αλλαγή του θα υποχρέωνε τον ΟΠΕ να 
αγοράσει υλικά με διαφορετικά τεχνικά χαρακτηριστικά που 
θα ήταν ασυμβίβαστα ή θα προκαλούσαν δυσανάλογες τεχνι¬ 
κές δυσχέρειες ή οικονομικές επιβαρύνσεις στη λειτουργία ή 
συντήρησή τους. 

στ) Για την προμήθεια υλικών και εκτέλεση εργασιών, η δα¬ 
πάνη των οποίων δεν υπερβαίνει κατ’ είδος οε ετήσια βάση το 
ποσό των 750.000 δρχ. ή το ποσό που θα οριστεί ύστερα από 
ενδεχόμενη αναπροσαρμογή. 

Αρθρο 3 

Προκήρυξη διαγωνισμού 

1. Οι όροι της διακήρυξης κάθε διαγωνισμού πρέπει να είναι 
σαφείς και πλήρεις. 

2. Στις περιπτώσεις ανοικτού διαγωνισμού, η διακήρυξη πε¬ 
ριλαμβάνει όλα ή ορισμένα από τα κατωτέρω στοιχεία ανά¬ 
λογα με την κατά περίσταση εκτίμηση της Διεύθυνσης Προ¬ 
μηθειών και σε συνάρτηση με το ύψος, είδος της προμήθειας, 
την αναμενομένη ευρύτητα συμμετοχής κ.λ.π. 

α) Το είδος του διαγωνισμού. 

β) Το είδος ,την ποσότητα και τις τεχνικές προδιαγραφές 
των προς προμήθεια υλικών. 

γ) Τον χρόνο, τον τόπο και τον τρόπο παράδοσης των υλι¬ 
κών ως και τον χρόνο παραλαβής τους. 

6) Το όνομα, τη διεύθυνση, τον αρμόδιο υπάλληλο,τον 
αριθμό τηλεφώνου,την τηλεγραφική διεύθυνση και τον 
αριθμό τηλετύπου της αρμόδιας Διεύθυνσης του Ο.Π.Ε. 
από την οποία μπορεί να ζητηθούν τα σχετικά έγγραφα, την 
προθεσμία μέσα στην οποία πρέπει να ενεργήσουν οι ενδια¬ 
φερόμενοι και το ποοό που τυχόν χρειάζεται να καταβληθεί 
για την χορήγηση των εγγράφων αυτών καθώς και τους όρους 
πληρωμής του ποσού αυτού. 

ε) Το ορμόδιο όργανο για την αποσφράγιση των προσφορώ¬ 
ν,τις ημερομηνίες, ώρα και τόπο αποσφράγισης, καθώς και τα 
πρόσωπα που δικαιούνται να παρίστανται. 
στ) Το νόμισμα της προσφερόμενης τιμής, 
ζ) Τον τύπο, τα ποσοστά, το νόμισμα καθώς και το χρόνο 
υποβολής των εγγυήσεων καθώς και άλλες εξασφαλίσεις, 
εάν τυχόν ζητούνται. 

η) Την πηγή της χρηματοδότησης και τον τρόπο πληρωμής, 
θ) Τα κριτήρια για την αξιολόγηση των προσφορών και την 
κατακύρωοη της προμήθειας. Στην περίπτωση που κριτήριο 
είναι συμφερότερη προσφορά καθορίζονται και τα στοιχεία 
με βάση τα οποία γίνεται η αξιολόγηση της προσφοράς. 

ι) Την ημερομηνία αποστολής περίληψης της διακήρυξης 
στην Υπηρεσία Επισήμων Εκδόσεων των Ευρωπαϊκών Κοινο¬ 
τήτων για δημοσίευση, όταν τούτο κριθεί σκόπιμο. 

Μολονότι ο ΟΠΕ, ως Ν.Π.Ι.Δ. δεν εμπίπτει στις διατάξεις 
του Π.Δ. 105 (περί προσαρμογής της Ελληνικής Νομοθεσίας 
περί κρατικών προμηθειών προς το κοινοτικό δίκαιο )δύναται 
να αποστέλλει περίληψη διακήρυξης στην Εφημερίδα Ευρω¬ 
παϊκών Κοινοτήτων εφ’ όσον πρόκεται για προμήθεια άνω 
200.000 Ευρωπαϊκών Λογιστικών Μονάδων, χρηματοδοτείται 
από την ΕΟΚ, ή υπάρχει ανάγκη ευρύτατης δημοσιότητας, 
ια) Τη διάρκεια ισχύος των προσφορών, 
ιβ) Τις προϋποθέσεις αναποσαρμογής του τιμήματος, εφό¬ 
σον κρίνεται ότι απαιτείται τέτοιος όρος. 

ιγ) Την προθεσμία για την παραλαβή των προσφορών από 
την αρμόδια Διεύθυνση, την διεύθυνση στην οποία πρέπει να 

αποσταλούν και τη γλώσσα ή τις γλώσσες στις οποίες πρέπει 
να έχουν συνταχθεΐ. 


ιδ) Τα στοιχεία και δικαιολογητικά που είναι αναγκαία για 
την εκτίμηση του κατωτάτου ορίου οικονομικών και τεχνικών 
προϋποθέσεων, τα οποία η ενδιαφερομένη Διεύθυυση απαι¬ 
τεί από τους προμηθευτές. 

Στις περιπτώσεις κλειστού διαγωνισμού, η διακήρυξη περι¬ 
λαμβάνει τουλάχιστον τα ακόλουθα: 

α) Τα στοιχεία της παραπάνω παραγράφου 2 του άρθρου 
τούτου εκτός των στοιχείων των εδαφίων ια και ιγ. 

β) Τον τύπο και το περιεχόμενο των αιτήσεων συμμετοχής, 
την προθεσμία για την υποβολή τους στην αρμόδια Διεύ¬ 
θυνση, την διεύθυνση στην οποία πρέπει να υποβληθούν και 
τη γλώσσα ή τις γλώσσες στις οποίες πρέπει να συντα- 
χθοϋν. 

γ) Την ημερομηνία μέχρι την οποία θα αποσταλούν από την 
αρμόδια Διεύθυνση οι προσκλήσεις για την υποβολή προσφο¬ 
ρών. 

3) Η πρόσκληση για την υποβολή προσφορών περιλαμβάνει 
τουλάχιστον τα ακόλουθα: 

α) Την προθεσμία για την υποβολή των προσφορών, την 
διεύθυνση στην οποία πρέπει να αποσταλούν και τη γλώσσα ή 
τις γλώσσες στις οποίες πρέπει να έχουν συνταχθεί. 

β) Το αρμόδιο όργανο για την αποσφράγιση των προσφο¬ 
ρών, τα πρόσωπα που μπορούν να παρίστανται καθώς και την 
ημερομηνία, ώρα και τόπο αποσφράγισης, 
γ) Την διάρκεια ισχύος των προσφορών. 

Με την πρόσκληση αποστέλλεται σ’αυτούς που επιλέχθη- 
καν για υποβολή προσφορών και η σχετική διακήρυξη. 

4) Στις περιπτώσεις πρόχειρου διαγωνισμού δεν απαιτείται 
διακήρυξη. 

Αρθρο 4 

Κανόνες Δημοσιότητας 

1. Στις περιπτώσεις ανοικτού και κλειστού διαγωνισμού, η 
Διεύθυνση που διενεργεί το διαγωυιομό μεριμνά για ευρεία 
γνωστοποίηση της σχετικής διακήρυξης και ειδικότερα: 

α) Για τη δημοσίευση περίληψης των ουσιωδών στοιχείων 
της διακήρυξης στον ημερήσιο πολιτικό και οικονομικό τύπο 
κοι σε τοπική εφημερίδα, εάν υπάρχει, όταν ο διαγωνισμός 
προκηρύσσεται από περιφερειακή Υπηρεσία. 

β) Γ ια τηυ ανάρτηση της περίληψης σε εμφανές μέρος της 
Διεύθυνσης που διενεργεί τον διαγωνισμό. 

γ) Για την διάθεση της διακήρυξης ή της σχετικής ανακοί¬ 
νωσης σε περίπτωση κλειστού διαγωνισμού στους ενδιαφε- 
ρόμενους από την ημερομηνία δημοσίευσης της περίληψης 
της. Πέραν από την παραπάνω δημοσίευση, περίληψη της 
διακήρυξης δύναται να αποστέλλεται στην Υπηρεσία Επισή¬ 
μων Εκδόσεων των Ευρωπαϊκών Κοινοτήτων εφ'όσον κριθεί 
σκόπιμο. Στην περίπτωση αυτή η δημοσίευση της περίληψης 
της διακήρυξης στον Ελληνικό τύπο δεν γίνεται πρίν από την 
ημερομηνία αποστολής της περίληψης της διακήρυξης στην 
Υπηρεσία Επισήμων Εκδόσεων των Ευρωπαϊκών Κοινοτήτων, 
η οποία πρέπει να αναφέρει και την ημερομηνία αυτή και δεν 
μπορεί να περιέχει πληροφορίες διάφορες από την δημοσιευ¬ 
όμενη στην επίσημη Εφημερίδα Ευρωπαϊκών Κοινοτήτων . 

2) Η δαπάνη για τη δημοσίευση περίληψης της διακήρυξης 
στον μεν ελληνικό τύπο, βαρύνει τον ΟΠΕ στην δε Επίσημη 
Εφημερίδα των Ευρωπαϊκών Κοινοτήτων, την Κοινότητα. 

3) Όλα τα παρακάτω ισχύουν και σε κόθε περίπτωση που 
απαιτείται δημοσίευση ανακοίνωσης σχετικά με διαγωνισμό 
που έχει προκηρυχθεί. 


Αρθρο 5 
Γλώσσα 

1) Όλα τα έγγραφα που απαιτούνται για τη διενέργεια των 
διαγωνισμών και τη συμμετοχή σ’ αυτούς συντάσσονται στην 
Ελληνική γλώσσα. 

2) Από τη διακήρυξη μπορεί να επιτρέπεται η υποβολή των 
τεχνικών στοιχείων της προσφοράς στην Αγγλική γλώσσα. 

Αρθρο 6 

Προσόντα και δικαιολογητικά συμμετοχής 

1) Οι δικαιούμενοι συμμετοχής στους διαγωνισμούς πρέπει 
να ασκούν εμπορικό ή βιομηχανικό ή βιοτεχνικό ή γεωργικό ή 
κτηνοτροφικό επάγγελμα στην Ελλάδα ή στην αλλοδαπή. 

2) Όσοι συμμετέχουν οφείλουν να αποδεικνύουν την φε- 
ρεγγυότητά τους, την επαγγελματική αξιοπιστία τους, τη χρη¬ 
ματοπιστωτική και οικονομική κατάστασή τους καθώς και τις 
τεχνικές δυνατότητάς τους. 

Αναλυτικά ο ΟΠΕ έχει τη δυνατότητα να ζητήσει από τους 
ενδιαφερομένους να υποβάλλουν μαζί με την προσφορά τους 
όλα ή μερικά από τα κατωτέρω δικαιολογητικά. 

α) Γ ια Ελληνες πολίτες: 

1) Εγγύηση συμμετοχής στον διαγωνισμό (για προϋπολογι- 
σθείσα δαπάνη προμήθειας άνω των 5.000.000 δρχ. η εγγύ¬ 
ηση συμμετοχής είναι υποχρεωτική). 

2) Απόσπασμα ποινικού μητρώου, έκδοσης τουλάχιστον 
του τελευταίου τριμήνου, από το οποίο να προκύπτει ότι δεν 
έχουν καταδικασθεί για αδίκημα σχετικό με την άσκηση της 
επαγγελματικής τους δραστηριότητας. 

3) Πιστοποιητικό αρμόδιας δικαστικής ή διοικητικής Αρχής 
από το οποίο να προκύπτει ότι δεν τελούν υπό πτώχευση, εκ¬ 
καθάριση, αναγκαστική διαχείριση, πτωχευτικό συμβιβασμό ή 
άλλη ανάλογη κατάσταση και επίσης ότι δεν τελούν υπό διαδι¬ 
κασία κήρυξης σε πτώχευση ή έκδοσης απόφασης αναγκα¬ 
στικής εκαθάρισης ή αναγκαστικής διαχείρισης ή πτωχευτι¬ 
κού συμβιβασμού ή από άλλη ανάλογη διαδικασία. 

4) Πιστοποιητικό που εκδίδεται από αρμόδια κατά περί¬ 
πτωση Αρχή, από το οποίο να προκύπτει ότι είναι ενήμεροι ως 
προς τις υποχρεώσεις τους που αφορούν τις εισφορές κοινω¬ 
νικής ασφάλισης και ως προς τις φορολογικές υποχρεώσεις 
τους κατά την ημερομηνία διενέργειας του διαγωνισμού. 

Σε περίπτωση εγκατάστασής τους στην αλλοδαπή, τα δι- 
καιολογητικά των παραπάνω εδαφίων (3) και (4) εκδίδονται 
με βάση την ισχύουσα νομοθεσία της χώρας που είναι εγκατε¬ 
στημένοι, από την οποία και εκδίδεται το σχετικό πιστοποιη¬ 
τικό. 

5) Πιστοποιητικό του οικείου Επιμελητηρίου, με το οποίο 
θα πιστοποιείται η εγγραφή τους σ’αυτό και το ειδικό επάγ¬ 
γελμά τους ή βεβαίωση άσκησης επαγγέλματος από αρμόδια 
Δημόσια Αρχή ή Αρχή Τοπικής Αυτοδιοίκησης για όσους 
ασκούν γεωργικό ή κτηνοτροφικό επάγγελμα, που θα έχουν 
εκδοθεί το πολύ έξι (6) μήνες πρίν από την ημερομηνία διε¬ 
νέργειας του διαγωνισμού. 

β) Γ ια Αλλοδαπούς. 

1) Εγγύηση συμμετοχής στον διαγωνισμό (για προϋπολογι- 
σθείσα δαπάνη προμήθειας άνω των 5.000.000 δρχ. η εγγύ¬ 
ηση συμμετοχής είναι υποχρεωτική). 

2) Απόσπασμα ποινικού Μητρώου ή ισοδύναμου εγγράφου 
αρμόδιας διοικητικής ή δικαστικής Αρχής της χώρας εγκατά¬ 
στασής τους, έκδοσης τουλάχιστον του τελευταίου τριμήνου 
από το οποίο να προκύπτει ότι δεν έχουν καταδικασθεί για 
αδίκημα σχετικό με την άσκηση της επαγγελματικής τους 
δραστηριότητας. 

3) Πιστοποιητικό της κατά περίπτωση αρμόδιας δικαστικής 

ή διοικητικής Αρχής της χώρας εγκατάστασής τους, από το 
οποίο να προκύπτει ότι δεν συντρέχουν οι περιπτώσεις (3) κοι 
(4) του εδαφίου α. της παραγράφου αυτής. 

4) Πιστοποιητικό της αρμόδιας Αρχής της χώρας εγκατά¬ 
στασής τους, περί εγγραφής τους στα μητρώα του οικείου 
Επιμελητηρίου ή σε ισοδύναμους επαγγελματικούς καταλό¬ 
γους. 

γ) Για νομικά πρόσωπα ημεδαπά ή αλλοδαπά: 

Όλα τα παραπάνω δικαιολογητικά των εδαφίων {α) και (β) 
εκτός του αποσπάσματος ποινικού μητρώου ή του ισοδύνα¬ 
μου προς τούτο εγγράφου. 

5) Γ ια Συνεταιρισμούς. 

1) Εγγύηση συμμετοχής στο διαγωυισμό για προϋπολογι- 
σθείσα δαπάνη προμήθειας άνω των 5.000.000 δρχ. η εγγύ¬ 
ηση συμμετοχής είναι υποχρεωτική) . 

2) Βεβαίωση εποπτεύουσας αρχής ότι ο συνεταιρισμός λει¬ 
τουργεί νόμιμα. 

3) Πιστοποιητικό αρμόδιας δικαστικής ή διοικητικής Αρχής 
από το οποίο να προκύπτει ότι δεν συντρέχουν οι περιπτώσεις 
(3) και (4) του εδαφίου α. της παραγράφου αυτής. 

ε) Γ ία ενώσεις προμηθευτών που υποβάλλουν κοινή προ¬ 
σφορά: 

1 )Όλα τα παραπάνω κατά περίπτωση δικαιολογητικά, για 
κάθε προμηθευτή που συμμετέχει στην Ένωοη. 

2) Πιστοποιητικό σκοπιμότητας του ΕΟΜΜΕΧ για ενώσεις 
προμηθευτών πόυ αποτελούνται από Μικρομεσαίες Μετα¬ 
ποιητικές Επιχειρήσεις (ΜΜΕ) ή παραγωγικούς αστικούς συ¬ 
νεταιρισμούς στις οποίες μετέχουν και επιχειρήσεις του εσω¬ 
τερικού ή του εξωτερικού είτε μεγαλύτερου μεγέθους είτε με 
μη μεταποιητική δραστηριότητα και εφόσον οι εργασίες που 
θα εκτελεστούν από τις ΜΜΕ ή τους παραγωγικούς αστικούς 
συνεταιρισμούς αντιπροσωπεύουν ποσοστό μεγαλύτερο από 
50% . Το πιστοποιητικό αυτό μπορεί να υποβληθεί και μετά 
την υποβολή της προσφοράς μέοα σε 15 ημέρες από την 
ημερομηνία διενέργειας του διαγωνισμού. 

3) Οι ΜΜΕ εκτός από τα πιο πάνω δικαιολογητικά μαζί με τη 
προσφορά τους υποβάλλουν και κάθε άλλο απαραίτητο δι- 
καιολογητικό, που εκδίδεται ή θεωρείται από τον ΕΟΜΜΕΧ, 
από το οποίο να προκύπτει ότι ανταποκρίνονται στα κριτήρια 
που καθορίζονται για τη χρηματοδότησή τους από τις πράξεις 
που κάθε φορά εκδίδει ο Διοικητής της Τράπεζας Ελλάδος. 

4) Τα παραπάνω δικαιολογητικά, εκτός από την εγγύηση 
συμμετοχής, μπορεί να μην υποβάλλονται μαζί με την προ¬ 
σφορά, εφόσον έχουν κατατεθεί στην Υπηρεσία και δεν έχει 
λήξει η ισχύς τους, θα γίνεται δε ρητή μνεία στην προσφορά 
σχετικά με αυτό. 

5) Εφόοον οι προμηθευτές συμμετέχουν στους διαγωνι¬ 
σμούς με εκπροσώπους τους, υποβάλλουν μαζί με την προ¬ 
σφορά βεβαίωση εκπροσώπησης. 

6) Εαν σε κάποια χώρα δεν εκδίδονται τα παραπάνω πιστο¬ 
ποιητικά ή έγγραφα, ή δεν καλύπτουν όλες τις παραπάνω πε¬ 
ριπτώσεις, μπορούν να αντικατασταθούν από ένορκη δήλωση 
του προμηθευτή που γίνεται ενώπιον δικαστικής ή διοικητικής 
αρχής ή συμβολαιογράφου. Γ ια τους προμηθευτές που στη 
χώρα τους δεν προβλέπεται από το νόμο ένορκη δήλωση, 
αυτή μπορεί να αντικατασταθεί με υπεύθυνη δήλωση, βε- 
βαιουμένου του γνήσιου της υπογραφής του δηλούντος από 
αρμόδια δικαστική ή διοικητική αρχή ή συμβολαιογράφο, 

Αρθρο 7 

Επιτροπή Διενέργειας Διαγωνισμού 

Η Επιτροπή διενέργειας διαγωνισμού συγκροτείται με από¬ 
φαση του Προέδρου του Δ.Σ. του ΟΠΕ ή του Γ ενικού Διευθυ¬ 
ντή για ένα έτος ή κατά περίπτωση για κάθε διαγωνισμό τριμε¬ 
λής ή πενταμελής. Η επιτροπή διενέργειας διαγωνισμού έχει 


την γενική ευθύνη του διαγωνισμού (αποσφράγιση, αξιολό¬ 
γηση προσφορών και παραλαβή υλικού). 

Αν κριθεί αναγκαίο από την Διοίκηση του ΟΠΕ δύναται να 
αποχωρισθούν οι αρμοδιότητες και να ανατεθούν σε χωριστές 
επιτροπές (επιτροπή αποσφράγισης αξιολόγησης - επιτροπή 
παραλαβής υλικού) . 

Αρθρο 8 

Ενώσεις προμηθευτών 

1. Στους διενεργούμενους διαγωνισμούς, δικαιούνται συμ¬ 
μετοχής ενώσεις προμηθευτών εφόσον: 

α) Ο κάθε προμηθευτής που συμμετέχει στην ένωοη, συμ¬ 
βάλλει με οποιοδήποτε τρόπο στη διαμόρφωση του προσφε- 
ρόμενου προϊόντος. 

β) Στην ένωοη προμηθευτών συμμετέχουν και παραγωγι¬ 
κές επιχειρήσεις σε συνολικό ποσοστό τουλάχιστον 50% της 
τιμής προσφοράς. 

2. Κάθε προμηθευτής που συμμετέχει στην ένωοη πρέπει 
να πληροί τις προϋποθέσεις των περιπτώσεων (3) και (4) της 
παραγράφου α του άρθρου 6 του παρόντος. 

3. Η ένωση προμηθευτών υποβάλλει κοινή προσφορά, η 
οποία υπογράφεται υποχρεωτικά είτε από όλους τους προμη¬ 
θευτές που αποτελούν την ένωση, είτε από εκπρόσωπο τους 
εξουσιοδοτημένο με συμβολαιογραφική πράξη. Στη προ¬ 
σφορά απαραιτήτως πρέπει να αναγράφεται η ποσότητα του 
υλικού ή το μέρος αυτού που αντιστοιχεί στον καθένα στο σύ¬ 
νολο της προσφοράς. 

4. Με την υποβολή της προσφοράς κάθε μέλος της ένωσης 
ευθύνεται εις ολόκληρο. Σε περίπτωση κατακύρωοης ή ανά¬ 
θεσης της προμήθειας, η ευθύνη αυτή εξακολουθεί μέχρι 
πλήρους εκτέλεσης της συμφωνίας. 

5) Σε περίπτωση που εξαιτίας ανικανότητας για οποιοδή- 
ποτε λόγο ή ανωτέρας βίας, μέλος της ένωοης δεν μπορεί να 
ανταποκριθεί στις υποχρεώσεις της ένωσης κατά τον χρόνο 
αξιολόγησης των προσφορών, τα υπόλοιπα μέλη συνεχίζουν 
να έχουν την ευθύνη ολόκληρη της κοινής προσφοράς με την 
ίδια τιμή. 

Εάν η παραπάνω ανικανότητα προκύπτει κατά τον χρόνο 
εκτέλεσης της σύμβασης, τα υπόλοιπα μέλη συνεχίζουν να 
έχουν την ευθύνη της ολοκλήρωσης αυτής με την ίδια τιμή και 
όρους. 

Τα υπόλοιπα μέλη της ένωσης και στις δύο παραπάνω περι¬ 
πτώσεις μπορούν να προτείνουν αντικαταστάτη. Η αντικατά¬ 
σταση μπορεί να εγκριθεί με απόφοση του Προέδρου του 
Δ.Σ. του ΟΠΕ. 

Άρθρο 9 

Κριτήρια αξιολόγησης των αιτήσεων προμηθευτών για συμμε¬ 
τοχή τους οε κλειστούς διαγωνισμούς 

1. Για την επιλογή των προμηθευτών που θα κληθούν να 
υποβάλουν προσφορές και προκειμένου να διαπιστωθεί η φε- 
ρεγγυότητά τους, η επαγγελματική αξιοπιστία τους η χρημα¬ 
τοπιστωτική και οικονομική γενικότερα κατάστασή τους και οι 
τεχνικές δυνατότητές τους, λαμβάνονται υπόψη: 

α. Οι τυχόν νομικοί περιορισμοί λειτουργίας της επιχείρη¬ 
σης. 

β. Εάν έχει αποκλεισθεί η συμμετοχή τους σε διαγωνισμούς 
του Δημοσίου. 

γ. Εάν έχουν υποπέσει σε σοβαρό παράπτωμα κατά την 
άσκηση της επαγγελματικής τους δραστηριότητας. 

δ. Η συνέπεια της επιχείρησης στην εκπλήρωση τόοο των 
συμβατικών της υποχρεώσεων, όσο και των υποχρεώοεών 
της προς Υπηρεσίες του Δημόσιου Τομέα. 

ε. Εάν έχουν κάνει ψευδείς ή ανακριβείς δηλώσεις κατά την 

παροχή πληροφοριών που ζητούνται από τον ΟΠΕ. 
οτ. Η οικονομική επιφάνεια της επιχείρησης, 
ζ. Η επιχειρηματική δομή, όπως η μορφή της επιχείρησης 
,το εύρος της δραστηριδτητάς της και το κύρος της. 
η. Οι εμπορικές επιδόσεις της επιχείρησης, 
θ. Ο τεχνικός εξοπλισμός και το προσωπικό που διαθέτει η 
επιχείρηση. 

ι. Η παραγωγική δυνατότητα, 
ια. Η ποιότητα των προϊόντων 

ιβ. Κάθε άλλο κριτήριο υπό την προϋπόθεση ότι τούτο θα 
αναφέρεται στην διακήρυξη. 

2. Κατά την διαδικασία επιλογής των προμηθευτών, ο Ορ¬ 
γανισμός Προώθησης Εξαγωγών έχει την ευχέρεια να ζητήσει 
οποιαδήποτε κατά την κρίση του δικαιολογητικά είτε από 
αυτά που αναφέρονται στο άρθρο 6 του παρόντος, εκτός της 
εγγύησης συμμετοχής, είτε και από τα ακόλουθα: 

α. Κατάλληλα τραπεζικά έγγραφα, αντίγραφο ή απόσπασμα 
του ισολογισμού της επιχείρησης, δήλωση περί του συνολικού 
ύψους του κύκλου εργασιών της επιχείρησης. 

β. Κατάλογο στον οποίο αναφέρονται οι κυριότερες παρα¬ 
δόσεις των τριών τελευταίων χρόνων και ειδικότερα τα υλικά, 
οι ποσότητες, η αξία, οι ημερομηνίες παραγγελίας παράδο¬ 
σης και υποχρέωσης παράδοσης καθώς και οι παραλήπτες 
(δημοσίου ή ιδιωτικού τομέα). 

γ. Δείγματα των προσφερομένων υλικών, όταν τούτο απαι¬ 
τείται από τον ΟΠΕ περιγραφή ή φωτογραφίες αυτών. 

δ. Πιστοποιητικά που εκδίδονται από επίσημα γραφεία 
ποιοτικού ελέγχου ή αρμόδιες Υπηρεσίες, που να βεβαιώνουν 
τήρηση ορισμένων προδιαγραφών ή προτύπων των προϊό¬ 
ντων, όταν απαιτούνται από τον ΟΠΕ. 

Άρθρο 10 

Προθεσμίες διαγωνισμών 

1. Στους ανοικτούς διαγωνισμούς. 

α. Η προθεσμία για την διενέργεια του ανοικτού διαγωνι¬ 
σμού δεν πρέπει να είναι μικρότερη των 20 ημερολογιακών 
ημερών από την ημερομηνία δημοσίευσης της περίληψης 
διακήρυξης τον ελληνικό τύπο ή στην επίσημη εφημερίδα Ευ¬ 
ρωπαϊκής Κοινότητας όταν απαιτείται αυτό. Σε περιπτώσεις 
κατά τις οποίες επείγοντες λόγοι καθιστούν την προθεσμία 
αυτή ανεφάρμοστη τότε μπορεί να περιορισθεί με απόφασή 
του Προέδρου Δ.Σ. του ΟΠΕ όχι όμως λιγότερο από 8 ημέρες. 
Γ ια τον καθορισμό των προθεσμιών αυτών συνυπολογίζεται η 
ημερομηνία της δημοσίευσης και της τελευταίας ημερομη¬ 
νίας για την αποστολή των προσφορών. 

β. Εφόσον από τους ενδιαφερόμενους προμηθευτές, ζητη¬ 
θούν έγκαιρα τα σχετικά με τον προκηρυσσόμενο διαγωνισμό 
έγγραφα, αυτά παραδίδονται ή αποστέλλονται σε αυτούς, 
μέσα σε τέσσερεις (4) εργάσιμες ημέρες από τη λήψη της 
σχετικής αίτησης, εφόσον ζητηθούν εμπρόθεσμες συμπλη¬ 
ρωματικές πληροφορίες σχετικές με τα έγγραφα του διαγωνι¬ 
σμού αυτής παρέχονται τρεις (3) τουλάχιστον ημέρες πριν 
από την ημερομηνία που έχει ορισθεί για την αποστολή των 
προσφορών. 

2. Στους κλειστούς διαγωνισμούς. 

α. Η προθεσμία για την υποβολή των αιτήσεων συμμετοχής 
σε κλειστό διαγωνισμό δεν πρέπει να είναι μικρότερη των 20 
ημερών από την ημερομηνία δημοσίευσης της περίληψης της 
διακήρυξης στον ελληνικό τύπο ή στην επίσημη εφημερίδα 
Ευρωπαϊκών Κοινοτήτων όταν απαιτείται. 

Σε περιπτώσεις κατά τις οποίες επείγοντες λόγοι καθι¬ 
στούν την προθεσμία αυτή ανεφάρμοστη, τότε μπορεί να πε- 
ριορισθεί με απόφαση του Προέδρου του Διοικητικού Συμ¬ 
βουλίου του ΟΠΕ όχι λιγότερο των 8 ημερών. 

Αν κριθεί ότι στους ανοικτούς και κλειστούς διαγωνισμούς 


πρέπει να δημοσιευθεί η περίληψη και στην Εφημερίδα των 
Ευρωπαϊκών Κοινοτήτων θα ακολουθηθούν οι διαδικασίες 
που προβλέπονται από το Π.Δ. 105/89 (ΦΕΚ 45/Α/ 
10.2.89). 

Για τν καθορισμό των προθεσμιών συνυπολογίζεται η ημε¬ 
ρομηνία της δημοσίευσης στον ελληνικό τύπο και της τελευ¬ 
ταίας ημερομηνίας για την υποβολή της αίτησης συμμετο¬ 
χής. 

β. Στους προμηθευτές που έχουν επιλεγεί για την υποβολή 
προσφοράς, αποστέλλεται έγγραφη πρόσκληση ταυτόχρονα 
και με τους Ιδιους όρους. 

γ. Η προθεσμία για την υποβολή των προσφορών δεν πρέ¬ 
πει να είναι μικρότερη των 15 ημερών, από την ημερομηνία 
αποστολής της έγγραφης πρόσκλησης. Σε περιπτώσεις κατά 
τις οποίες επείγοντες λόγοι καθιστούν την προθεσμία αυτή 
ανεφάρμοστη, τότε μπορεί να περιορισθεί με απόφαση του 
Προέδρου του Διοικητικού Συμβουλίου όχι λιγότερο αηό πέ¬ 
ντε ημέρες. 

Γ ια τον καθορισμό των προθεσμιών αυτών συνυπολογίζο¬ 
νται και οι ημερομηνίες της αποστολής της έγγραφης πρό¬ 
σκλησης και της τελευταίας ημερομηνίας για την υποβολή 
της προσφοράς. 

Εφόοον από τους ενδιαφερόμενους ζητηθούν έγγραφα ή 
συμπληρωματικές πληροφορίες ισχύουν όσα περιγράφονται 
στην 1 β του άρθρου 10. 

3. Με απόφαση Προέδρου Δ.Σ. μπορεί να μετατίθεται η 
ημερομηνία της υποβολής των αιτήσεων συμμετοχής ή της 
διενέργειας διαγωνισμού, με ή χωρίς τροποποιήσεις των όρων 
της πρόσκλησης ή της διακήρυξης. Όταν η μετάθεση γίνεται 
χωρίς τροποποίηση των όρων της πρόσκλησης ή τής διακήρυ¬ 
ξης, το χρονικό διάστημα της μετάθεσης ορίζεται με την πα¬ 
ραπάνω απόφαση. Όταν η μετάθεση γίνεται με τροποποίηση 
των όρων της πρόσκλησης ή της διακήρυξης, πρέπει από την 
ημερομηνία δημοσίευσης της σχετικής ανακοίνωσης μέχρι 
την ημερομηνία υποβολής των αιτήσεων συμμετοχής ή διε¬ 
νέργειας του διαγωνισμού, να μεσολαβεί χρονικό διάστημα 
όχι μικρότερο του ορισθέντος από την αρχική πρόσκληση ή 
διακήρυξη, εκτός αν από την απόφαση μετάθεσης προβλέπε- 
ται η σύντμηση του χρόνου αυτού. 

Στις περιπτώσεις αυτές, όσον αφορά την δημοσίευση, ακο¬ 
λουθείται η ίδια διαδικασία που προβλέπεται από το άρθρο 4 
του παρόντος. 

Άρθρο 11 

Χρόνος και τρόπος υποβολής προσφορών 

Όσοι επιθυμούν να λάβουν μέρος σε διαγωνισμό, πρέπει 
να καταθέσουν έγκαιρα προσφορές μέσα στη προθεσμία που 
ορίζεται από τη σχετική διακήρυξη ή πρόσκληση. Οι προσφο¬ 
ρές παραλαμβάνονται από την Επιτροπή που διενεργεί τον 
διαγωνισμό. 

1. Στις περιπτώσεις που οι υποβαλλόμενες ή οι ταχυδρο¬ 
μικά αποστελλόμενες προσφορές δεν πληρούν τα οριζόμενα 
από την προκήρυξη του διαγωνισμού, δεν λαμβάνονται 
υπόψη. 

2. Προσφορές που περιέρχονται στον ΟΠΕ με οποιοδή- 
ποτε τρόπο πριν από την διενέργεια του διαγωνισμού, δεν 
αποσφραγίζονται αλλά παραδίδονται στην αρμόδια επιτροπή 
που παραλαμβάνει τις προσφορές προ της εκπνοής της προ¬ 
θεσμίας που καθορίζεται από τη διακήρυξη ή την πρόσκληση, 
προκειμένου να αποσφραγισθούν μαζί με τις άλλες που κατα¬ 
τέθηκαν με την προαναφερόμενη διαδικασία. Στην περί¬ 
πτωση κλειστού διαγωνισμού τυχόν υποβληθείσα προσφορά 
από προμηθευτή που δεν προσκλήθηκε προς τούτο, επιστρέ- 
φεται από τον ΟΠΕ χωρίς να αποσφραγισθεί. Επίσης επι- 
στρέφονται, χωρίς να αποσφραγισθούν και οι προσφορές που 

υποβάλλονται ή περιέρχονται στον ΟΠΕ, με οποιοδήποτε 
τρόπο, εκπρόθεσμα. 

3. Στον φάκελλο κάθε προσφοράς πρέπει να αναγράφονται 
ευκρινώς: 

α) Η λέξη ΠΡΟΣΦΟΡΑ με κεφαλαία γράμματα. 

β) Ο πλήρης τίτλος της αρμόδιας Διεύθυνσης που διενεργεί 
την προμήθεια. 

γ) Ο οριθμός της διακήρυξης. 

δ) Η ημερομηνία διενέργειας του διαγωνισμού. 

ε) Τα στοιχεία του αποστολέα. 

4. Κατά την αποσφράγιση των προσφορών η επιτροπή 
ακόμη και αν είναι αρμόδια για την αξιολόγησή τους δεν είναι 
υποχρεωμένη να ελέγχει την συμμόρφωση των διαγωνιζομέ- 
νων ή των προσφορών τους προς τους όρους της διακήρυξης. 

Άρθρο 12 
Προσφορές 

■ Με ποινή να μην γίνουν αποδεκτές οι προσφορές υποβάλ¬ 
λονται, μέσα σε φάκελλο καλά σφραγισμένη σε δύο αντίγρα¬ 
φα,ο οποίος θα φέρει τις ενδείξεις που αναφέρονται στο άρ¬ 
θρο 11 του παρόντος. 

Προσφορές που υποβάλλονται ανοικτές δεν γίνονται απο¬ 
δεκτές. Μέσα στο φάκελλο προσφοράς τοποθετούνται όλα 
τα σχετικά με την προσφορά στοιχεία και ειδικότερα ως εξής: 

α) Σε περίπτωση που ο διαγωνισμός γίνεται με κριτήριο τη 
χαμηλότερη μόνο τιμή, στον κυρίως φάκελλο προσφοράς το¬ 
ποθετούνται όλα τα ζητούμενα δικαιολογητικά, η εγγύηση 
συμμετοχής και τα τεχνικά στοιχεία της προσφοράς. Τα οικο¬ 
νομικά στοιχεία της προσφοράς τοποθετούνται σε χωριστό 
σφραγισμένο φάκελλο, μέσα στον κυρίως φάκελλο, με την 
ένδειξη «ΟΙΚΟΝΟΜΙΚΗ ΠΡΟΣΦΟΡΑ». 

β) Σε περίπτωση που ο διαγωνισμός γίνεται με κριτήριο τη 
συμφερότερη προσφορά, στον κυρίως φάκελλο προσφοράς 
τοποθετούνται όλα τα ζητούμενα δικαιολογητικά και η εγγύ¬ 
ηση συμμετοχής. Τα τεχνικά, καθώς και τα λοιπά στοιχεία της 
προσφοράς τοποθετούνται σε χωριστό σφραγισμένο φά¬ 
κελλο, μέσα στον κυρίως φάκελλο, μέ την ένδειξη «ΤΕΧΝΙΚΗ 
ΠΡΟΣΦΟΡΑ». Τα οικονομικά στοιχεία της προσφοράς τοπο¬ 
θετούνται σε χωριστό σφραγισμένο φάκελλο,επίσης μέσα 
στον κυρίως φάκελλο με την ένδειξη «ΟΙΚΟΝΟΜΙΚΗ ΠΡΟ¬ 
ΣΦΟΡΑ». 

1. Οι φάκελλοι τεχνικής και οικονομικής προσφοράς θα φέ¬ 
ρουν και τις ενδείξεις του κυρίως φακέλλου. 

2. Σε περίπτωση που τα τεχνικά στοιχεία της προσφοράς 
δεν είναι δυνατόν λόγω μεγάλου όγκου, να τοποθετηθούν 
στον κυρίως φάκελλο, τότε αυτά συσκευάζονται ιδιαίτερα και 
ακολουθούν τον κυρίως φάκελλο με την ένδειξη «ΠΑΡΑΡ¬ 
ΤΗΜΑ ΠΡΟΣΦΟΡΑΣ» και τις λοιπές ενδείξεις του κυρίως φα¬ 
κέλλου. 

3. Οι προσφορές δεν πρέπει να έχουν ξέσματα, σβυσίματα, 
προσθήκες, διορθώσεις. Εάν υπάρχει στην προσφορά οποια¬ 
δήποτε διόρθωση, αυτή πρέπει να είναι καθαρογραμμένη και 
μονογραμμένη από τον προσφέροντα. Η αρμόδια επιτροπή 
παραλαβής και αποσφράγισης των προσφορών πρέπει κατά 
τον έλεγχο να καθαρογράψει την τυχόν διόρθωση και να μο- 
νογράφει και να σφραγίσει αυτή. Η προσφορά απορρίπτεται 
όταν υπάρχουν σ’ αυτή διορθώσεις οι οποίες την καθιστούν 
ασαφή κατά την κρίση της επιτροπής αξιολόγησης των προ¬ 
σφορών. 

4.0 προσφέρων θεωρείται ότι αποδέχεται πλήρως και ανε- 
πιφυλάκτως όλους τους όρους της διακήρυξης ή πρόσκλη¬ 
σης, εκτός εάν κατά περίπτωση στην προσφορά του ρητά 
αναφέρει τα σημεία εκείνα τα οποία τυχόν δεν αποδέχεται. 
Στην περίπτωση αυτή πρέπει ο προσφέρων να αναφέρει στην 
προσφορά του τους όρους της προσφοράς που είναι διαφο¬ 


ρετικοί από τους όρους της διακήρυξης, προκειμένου να αξιο¬ 
λογηθούν. 

Μετά την κατάθεση της προσφοράς δεν γίνεται αποδεκτή 
αλλά απορρίπτεται ως απαράδεκτη κάθε διευκρίνιση, τροπο¬ 
ποίηση ή απόκρουση όρου της διακήρυξης ή της πρόσκλησης 
ή της προσφοράς. Διευκρινίσεις δίνονται μόνο όταν ζητούνται 
από την επιτροπή, είτε ενώπιό της προφορικώς είτε εγγρά- 
φως σε τακτή ημερομηνία. Σημειώνεται ότι, από τις διευκρινί¬ 
σεις που δίνονται σύμφωνα με τα παραπάνω, λαμβάνονται 
υπόψη μόνο εκείνες που αναφέρονται στα σημεία που ζητή¬ 
θηκαν. 

5. Εάν οι προσφορές είναι λιγότερες από τρεις η αρμόδια 
επιτροπή διενέργειας διαγωνισμού ενημερώνει τον Πρόεδρο 
του Δ.Σ. του ΟΠΕ, ο οποίος θα κρίνει αν ο διαγωνισμός πρέπει 
να θεωρηθεί άγονος και να επαναληφθεί ή να συνεχισθεί εφ’ 
όσον συντρέχουν ορισμένες προϋποθέσεις όπως λόγοι επεί¬ 
γοντος, προφανής ωφέλεια του ΟΠΕ κ.λ.π. 

Άρθρο 13 

Χρόνος ισχύος προσφορών 

1. Οι προσφορές ισχύουν και δεσμεύουν τους προμηθευ¬ 
τές για όσο χρονικό διάστημα προβλέπεται από την προκή¬ 
ρυξη. Σε καμμία περίπτωση δεν μπορεί η ισχύς της προσφο¬ 
ράς να είναι μικρότερη από 60 ημέρες. 

2. Η ισχύς της προσφοράς αρχίζει από την επομένη της διε¬ 
νέργειας του διαγωνισμού και μπορεί να παρατείνεται,εφό¬ 
σον ζητηθεί από τον ΟΠΕ πριν από τη λήξη της, για χρονικό 
διάστημα ίσο με το προβλεπόμενο από τη διακήρυξη ή και με¬ 
γαλύτερο κατόπιν συμφωνίας ΟΠΕ ενδιαφερομένων. 

Άρθρο 14 
Αντιπροσφορές 

Στους διαγωνισμούς δεν γίνονται δεκτές αντιπροσφορές. 

Σε περίπτωση υποβολής τους απορρίπτονται, ως απαράδε¬ 
κτες. 

Άρθρο 15 

Ενστάσεις 

1. Ένσταση κατά της διακήρυξης του διαγωνισμού ή της νο¬ 
μιμότητας διενέργειάς του, ή της συμμετοχής προμηθευτή 
σ’αυτόν, υποβάλλεται στην αρμόδια για την διενέργεια του 
διαγωνισμού Επιτροπής εγγρόφως ως εξής: 

α) Κατά της διακήρυξης του διαγωνισμού. 

(1) Στον ανοιχτό διαγωνισμό, μέσα στο μισό του χρονικού 
διαστήματος από τη δημοσίευση της διακήρυξης μέχρι την 
ημερομηνία διενέργειας του διαγωνισμού. Για τον καθορισμό 
της προθεσμίας αυτής συνυπολογίζονται και οι ημερομηνίες 
της δημοσίευσης της διακήρυξης και της ημερομηνίας διε¬ 
νέργειας του διαγωνισμού. Αν προκύπτει κλάσμα θεωρείται 
ολόκληρη ημέρα. Η ένσταση εξετάζεται από Επιτροπή του 
ΟΠΕ που διενήργησε τον διαγωνισμό και η σχετική απόφαση 
εκδίδεται το αργότερο τρεις (3) εργάσιμες ημέρες πριν από 
την διενέργεια του διαγωνισμού. Οι ενιστάμενοι λαμβάνουν 
γνώση της σχετικής απόφασης με δική τους φροντίδα. 

(2) Στον κλειστό διαγωνισμό, μόνο από εκείνους που επιλέ- 
γησαν να υποβάλουν προσφορά, μέοα στο μισό του χρονικού 
διαστήματος από την ημερομηνία αποστολής σ’ αυτούς της 
διακήρυξης μέχρι την ημερομηνία διενέργειας του διαγωνι¬ 
σμού. Για τον καθορισμό της προθεσμίας αυτής συνυπολογί¬ 
ζονται και οι ημερομηνίες αποστολής της διακήρυξης και της 
διενέργειας του διαγωνισμού. 

β) Κατά της νομιμότητας της διενέργειας του διαγωνισμού 
ή της συμμετοχής προμηθευτή σ’ αυτόν, κατά την διάρκεια 
του διαγωνισμού, μέχρι και την επόμενη εργάσιμη ημέρα από 

την ημερομηνία διενέργειάς του. Στην περίπτωση κλειστού 
διαγωνισμού ένστση υποβάλλεται μόνο από εκείνους που επι- 
λέγησαν να υποβάλουν προσφορά. 

Η ένσταση αυτή δεν επιφέρει αναβολή ή διακοπή του δια¬ 
γωνισμού αλλά εξετάζεται κατά την αξιολόγηση των αποτελε¬ 
σμάτων του διαγωνισμού από την αρμόδια επιτροπή. Η Επι¬ 
τροπή αυτή υποβάλλει την ένσταση με αιτιολογημένη γνωμο¬ 
δότησή του στο Πρόεδρο του Δ.Σ. του ΟΠΕ, ο οποίος αποφαί- 
νεται τελικά. 

2. Ενστάσεις που υποβάλλονται για οποιουσδήποτε άλλους 
από τους προαναφερόμενους λόγους, δεν γίνονται δεκτές. 

3. Η ένσταση κατά της συμμετοχής προμηθευτή σε διαγω¬ 
νισμό κοινοποιείται υποχρεωτικά από τον ενιστάμενο σ’αυτάν 
κατά του οποίου στρέφεται. 

Αρθρο 16 

Προσφερόμενη τιμή 

1. Με την προσφορά η τιμή του προς προμήθεια υλικού δί¬ 
νεται ανά μονάδα, όπως καθορίζεται στη διακήρυξη. Στην τιμή 
περιλαμβάνονται οι τυχόν υπέρ τρίτων κρατήσεις, ως και κάθε 
άλλη επιβάρυνση, εκτός από τον Φ.Π.Α., για παράδοση του 
υλικού στον τόπο και με τον τρόπο που προβλέπεται στη δια¬ 
κήρυξη. 

2. Η προσφερόμενη τιμή δίνεται σε δραχμές ή συνάλλαγμα 
σύμφωνα με τα καθοριζόμενα από τη διακήρυξη. Οι τιμές σε 
συνάλλαγμα εκφράζονται στο νόμισμα της χώρας προέλευ¬ 
σης του υλικού ή σε δολλάρια Η.Π.Α. ή στο νόμισμα που καθο¬ 
ρίζεται σε εμπορική συμφωνία που υπάρχει μεταξύ Ελλάδος 
και της Χώρας προέλευσης του υλικού. Με την ισχύουσα επί¬ 
σημη τιμή πώλησης σε δραχμές του νομίσματος τούτου γίνε¬ 
ται και η σύγκριση της προσφοράς. 

3. Όταν από τη διακήρυξη καθορίζεται ότι η προσφερό¬ 
μενη τιμή θα είναι σε δραχμές, προσφορά που δίνει τιμή σε 
συνάλλαγμα ή με ρήτρα συναλλάγματος, απορρίπτεται ως 
απαράδεκτη. 

Επίσης όταν από τη διακήρυξη καθορίζεται ότι η προσφε¬ 
ρόμενη τιμή θα είναι σε συνάλλαγμα, προσφορά για εγχώριο 
προϊόν θα δίδει τιμή σε δραχμές, διαφορετικά απορρίπτεται 
ως απαράδεκτη. 

4. Εφόσον απά την διακήρυξη προβλέπεται οι τιμές να προ- 
σφέρονται σε συνάλλαγμα, για τη σύγκριση των προσφορών, 
μετατρέπονται σε δραχμές με βάση την ισχύουσα επίσημη 
τιμή πώλησης οε δραχμές του συναλλάγματος, κατά την 
ημέρα της διεξαγωγής του διαγωνισμού. 

5. Προσφορά που θέτει όρο αναπροσαρμογής, χωρίς αυτό 
να προβλέπεται από τη διακήρυξη απορρίπτεται ως απαράδε¬ 
κτη. 

δ. Εφόοον από την προσφορά δεν προκύπτει με σαφήνεια 
η προσφερόμενη τιμή ή δεν δίδεται ενιαία τιμή για ολόκληρη 
την ποσότητα που προκηρύχθηκε, η προσφορά απορρίπτεται 
ως απαράδεκτη, με απόφαση του Προέδρου του Δ.Σ. του 
ΟΠΕ, ύστερα από γνωμοδότηση, της αρμόδιας Επιτροπής. 

Αρθρο 17 

Αναπροσαρμογή τιμών 

Όταν από την διακήρυξη προβλέπεται χρόνος παράδοσης 
των υλικών μεγαλύτερος των δώδεκα (12) μηνών, τότε δύνα- 
ται να ορίζεται στη διακήρυξη όρος περί αναπροσαρμογής της 
τιμής. Στην περίπτωση αυτή πρέπει υποχρεωτικά να καθορί¬ 
ζεται στη διακήρυξη ο τύπος, ο τρόπος και οι προϋποθέσεις 
της αναπροσαρμογής. Μεταξύ αυτών που θα λαμβόνονται 
υπόψη για την αναπροσαρμογή των τιμών είναι και τα εξής: 

α) Χρόνος εκκίνησης της αναπροσαρμογής είναι η ημερο¬ 
μηνία υποβολής των προσφορών που καθορίζεται από τη δια¬ 
κήρυξη ή την πρόσκληση και υπολγίζεται μέχρι και την ημερο¬ 


μηνία παράδοσης των υλικών. 

β) Αναπροσαρμογή σε περιπτώσεις τμηματικών παραδό¬ 
σεων χορηγείται για τις ποσότητες που ορίζονται από τη δια¬ 
κήρυξη να παραδοθούν μετά την παρέλευση των δώδεκα (12) 
μηνών. 

γ) Σε περίπτωση εκπρόθεσμης παράδοσης, με υπαιτιότητα 
του προμηθευτή, ο χρόνος του εκπρόθεσμου δεν υπολογίζε¬ 
ται για την αναπροσαρμογή. 

δ) Η τυχόν προκαταβολή που χορηγήθηκε, αφαιρείται από 
την προς αναπροσαρμογή συμβατική αξία. 

2. Σε ειδικές περιπτώσεις κατά την κρίση του ΟΠΕ μπορεί 
να ορίζεται στη διακήρυξη όρος περί αναπροσαρμογής της τι¬ 
μής ακόμη και αν το προβλεπόμενο χρονικό διάστημα παρά¬ 
δοσης των ειδών είναι μικρότερο των (12) δώδεκα μηνών. 

3. Για την πληρωμή του επι πλέον ποσού που προκύπτει 
μετά την αναπροσαρμογή δεν απαιτείται σύναψη συμπληρω¬ 
ματικής σύμβασης. 

4. Όταν από τη διακήρυξη προβλέπεται αναπροσαρμογή 
τιμών, προσφορά με τιμές σταθερές απορρίπτονται. 

Άρθρο 18 

Αποσφράγιση των προσφορών και ανακοίνωση τιμών 

1. Η αρμόδια επιτροπή διενέργειας των διαγωνισμών προ¬ 
βαίνει στην έναρξη της διαδικασίας αποσφράγισης των προ¬ 
σφορών την ημερομηνία και ώρα που ορίζεται από τη σχετική 
διακήρυξη ή πρόσκληση. 

Προσφορές που υποβάλλονται στην παραπάνω επιτροπή 
μετά την έναρξη της διαδικασίας αποσφράγισης δεν απο¬ 
σφραγίζονται αλλά επιστρέφονται ως εκπρόθεσμες. 

Η αποσφράγιση γίνεται με την παρακάτω διαδικασία: 

α) Σε περίπτωση που ο διαγωνισμός γίνεται με κριτήριο τη 
χαμηλότερη μόνο τιμή αποσφραγίζεται ο κυρίως φάκελλος, 
καθώς και ο φάκελλος της τεχνικής προσφοράς μονογράφο- 
νται δε και σφραγίζονται από τη παραπάνω επιτροπή όλα τα 
δικαιολογητικά και η τεχνική προσφορά κατά φύλλο. 

Ο φάκελλος της οικονομικής προσφοράς δεν αποσφραγί¬ 
ζεται αλλά μονογρόφεται και σφραγίζεται προκειμένου να 
αποσφραγισθεί την ημερομηνία και ώρα που ορίζεται από τη 
διακήρυξη ή την πρόσκληση. 

β) Σε περίπτωση που ο διαγωνισμός γίνεται με κριτήριο τη 
συμφερότερη προσφορά αποσφραγίζεται ο κυρίως φάκελλος 
καθώς και ο φάκελλος της τεχνικής προσφοράς μονογράφο- 
νται δε και σφραγίζονται από την παραπάνω επιτροπή όλα τα 
δικαιολογητικά και τα στοιχεία της τεχνικής προσφοράς κατά 
φύλλο. Γ|α την οικονομική προσφορά ακολουθείται η ίδια πα¬ 
ραπάνω διαδικασία. 

2. Μετά την αποσφράγιση των προσφορών η παραπάνω 
επιτροπή προβαίνει στη καταχώρηση αυτών που υποβάλλουν 
προσφορές, καθώς και των δικαιολογητικών που υπέβαλαν, 
σε πρακτικό το οποίο υπογράφει και σφραγίζει. 

3. Αποσφράγιση των προσφορών γίνεται στη περίπτωση 
ανοικτού διαγωνισμού δημόσια στη περίπτωση δε του κλει¬ 
στού διαγωνισμού παρουσία μόνο αυτών που κλήθηκαν και 
υπέβαλαν προσφορά ή εξουσιοδοτημένων εκπροσώπων 
τους. 

4. Αυτοί που δικαιούνται σύμφωνα με τα παραπάνω, να πα- 
ρευρίσκονται στη διαδικασία αποσφράγισης των προσφορών, 
λαμβάνουν γνώση των συμμετασχόντων στον διαγωνισμό κα¬ 
θώς επίσης και των τιμών που προσφέρθηκαν στην περί¬ 
πτωση που ο διαγωνισμός έγινε με κριτήριο την χαμηλότερη 
μόνο τιμή. 

Άρθρο 19 

Αξιολόγηση προσφορών 

Η αξιολόγηση των προσφορών γίνεται είτε με κριτήριο την 
χαμηλότερη τιμή είτε την συμφερότερη προσφορά. 

Το κριτήριο για την κατακύρωση της προμήθειας και την τε¬ 
λική επιλογή του προμηθευτή (χαμηλότερη τιμή ή συμφερό¬ 
τερη προσφορά) καθορίζεται κατά την διαδικασία ένταξης 
των ειδών στο ΕΠ.Π. και έγκριση αυτού. 

1. Για την αξιολόγηση των προσφορών λαμβάνονται υπόψη 
κυρίως τα παρακάτω στοιχεία: 

α) Όταν για την τελική επιλογή του προμηθευτή κριτήριο 
είναι μόνο η χαμηλότερη τιμή. 

Η συμφωνία της προσφοράς προς τους όρους και τις τεχνι- 
•κές προδιαγραφές της διακήρυξης και της πρόσκλησης. 

Ο ανταγνωισμός που αναπτύχθηκε. 

Η προσφερόμενη τιμή σε σχέση με τιμές που προσφέρθη- 
καν σε προηγούμενους διαγωνισμούς και την τρέχουσα στην 
αγορά τιμή, για όμοιο ή παρεμφερές υλικό. 

Κάθε άλλο κατά την κρίση της αρμοδίας για την αξιολόγηση 
οργάνου επιτροπής, ουσιώδες στοιχείο από το οποίο να εξα¬ 
σφαλίζεται η καλή εκτέλεση της προμήθειας του υλικού. 

Η κατακύρωση τελικά γίνεται στον προμηθευτή του οποίου 
η προσφορά είναι αποδεκτή με βάση τους καθοριζόμενους 
στις τεχνικές προδιαγραφές και τη διακήρυξη ουσιώδεις 
όρους, που προσφέρει την χαμηλότερη τιμή. Ισότιμες θεω¬ 
ρούνται οι προσφορές που περιέχουν την αυτή ακριβώς τιμή 
και είναι σύμφωνες με τους όρους και τις προδιαγραφές. 

β) Όταν για την τελική επιλογή του προμηθευτή κριτήριο 
είναι η συμφερότερη προσφορά. 

Η τιμή. 

Ο Χρόνος παράδοσης των υλικών. 

Η ποιότητα των υλικών με βάση τις τεχνικές προδιαγραφές 
της διακήρυξης. 

Η τεχνική αξία και η αποδοτικότητα των υλικών με βάση τις 
τεχνικές προδιαγραφές της διακήρυξης. 

Η απαιτούμενη ιδιαίτερη ικανότητα, πείρα, ειδικότερα και ο 
απαιτούμενος εξοπλισμός του προμηθευτή. 

Οι όροι πληρωμής. 

Το κόστος εγκατάστασης, λειτουργίας και συντήρησης, 
όπου απαιτούνται. 

Η παρεχόμενη εγγύηση καλής λειτουργίας ή διατήρησης. 

Η εξυπηρέτηση (δΕΠνίΟΕ) μετά την πώληση και η τεχνική 
βοήθεια εκ μέρους του προμηθευτή. 

Η τυχόν απαιτούμενη ομοιογένεια του υλικού προς άλλο 
που ήδη χρησιμοποιείται από τον ΟΠΕ. 

Τα λειτουργικά και αισθητικά χαρακτηριστικά του υλικού. 

Η μεταφορά τεχνολογίας και τεχνογνωσίας. 

Η σχέση κράτους - αποδοτικότητας ή και άλλα στοιχεία 
ανάλογα με τη φύση των υπό προμήθεια υλικών ή και των 
ιδιαίτερων αναγκών του ΟΠΕ. 

Κάθε άλλο στοιχείο, κατά την κρίση της αρμόδιας Επιτρο¬ 
πής. 

Η κατακύρωση τελικά γίνεται στον εντός όρων και τεχνικών 
προδιαγραφών της διακήρυξης και της πρόσκλησης προμη¬ 
θευτή, του οποίου η προσφορά κρίθηκε με τα παραπάνω 
στοιχεία ως η πλέον ουμφέρουσα. 

3. Προσφορά που είναι αόριστη και ανεπίδεκτη εκτίμησης ή 
είναι υπό αίρεση, απορρίπτεται ως απαράδεκτη, μετά από 
προηγούμενη γνωμοδότηση της αρμόδιας για την αξιολόγηση 
των αποτελεσμάτων του διαγωνισμού επιτροπής. 

4. Προσφορές που παρουσιάζουν κατά την κρίση της αρμό¬ 
διας για την αξιολόγηση των αποτελεσμάτων του διαγωνισμού 
επιτροπής ουσιώδεις αποκλίσεις από τους όρους και τις τε¬ 


χνικές προδιαγραφές της διακήρυξης και της πρόσκλησης 
απορρίπτοναι ως απαράδεκτες. Αντίθετα δεν απορρίπτονται 
προσφορές εάν οι παρουσιαζάμενες αποκλίσεις κρίνονται ως 
επουσιώδεις. 

Όταν κριτήριο αξιολόγησης είναι η συμφερότερη προ¬ 
σφορά ανάλογα με την κατά περίπτωση εκτίμηση της Επιτρο¬ 
πής και σε συνάρτηση με το ύψος, το είδος της προμήθειας, 
την ευρύτητα συμμετοχής, δύναται να ακολουθείται για την 
επιλογή η παρακάτω διαδικασία. 

Τα προαναφερόμενα στοιχεία, εκτός από την τιμή, τους 
όρους πληρωμής, καθώς και το κόστος εγκατάστασης λει¬ 
τουργίας και συντήρησης, όπου απαιτείται κατατάσσονται 
στις ομάδες: 

1. Στοιχεία τεχνικών προδιαγραφών και ποιότητας, όπου 
περιλαμβάνονται η ποιότητά τους με βάση τις τεχνικές προ¬ 
διαγραφές της διακήρυξης, η τεχνική αξία και η αποδοτικό- 
τητά τους με βάση τις τεχνικές προδιαγραφές της διακήρυ¬ 
ξης, η απαιτούμενη ιδιάτερη ικανότητα, πείρα ειδικότητα και 
ο απαιτούμενος εξοπλισμός του προμηθευτή, τα λειτουργικά 
και αισθητικά χαρακτηριστικά του υλικού και η τυχόν απαιτού- 
μενη ομοιογένεια του υλικού προς άλλο που ήδη χρησιμο¬ 
ποιείται από τον ενδιαφερόμενο για την προμήθεια φορέα. 

2. Ο χρόνος παράδοσης, στοιχεία τεχνικής υποστήριξης, 
εξυπηρέτησης (δΕΒΝ/ΙΟΕ) και ανταλλακτικών, όπου περιλαμ¬ 
βάνονται, η παρεχόμενη εγγύηση καλής λειτουργίας, η εξυ¬ 
πηρέτηση (δΕΗνίΟΕ) μετά την πώληση και η τεχνική βοήθεια 
εκ μέρους του προμηθευτή. 

3. Στοιχεία μεταφοράς τεχνολογίας και τεχνογνωσίας. Σε 
περίπτωση που ο φορέας εκτέλεσης επιλεγεί εκτός των πα¬ 
ραπάνω και άλλα στοιχεία αυτά κατατάσσονται κατά περί¬ 
πτωση στις παραπάνω ομάδες. 

Για τις παραπάνω ομάδες ορίζεται συντελεστής βαρύτη¬ 
τας, που μπορεί να ανέρχεται μέχρι ποσοστό επί τοις εκατόν 
50, 30 και 30, για κάθε ομάδα αντίστοιχα. Το άθροισμα των 
ποσοστών αυτών ανέρχεται σε 100. 

4. Γ ια κάθε προσφορά βαθμολογούνται τα επι μέρους στοι¬ 
χεία των ομάδων. Η συνολική βαθμολογία κάθε ομάδας καθο¬ 
ρίζεται σε 50 βαθμούς για τις περιπτώσεις που καλύπτονται 
ακριβώς οι απαιτήσεις της διακήρυξης. Η βαθμολογία αυτή 
αυξάνεται μέχρι βαθμούς 60 στις περιπτώσεις που υπερκαλύ¬ 
πτονται οι απαιτήσεις της διακήρυξης. Η αύξηση στους 60 
βαθμούς πρέπει να προκύπτει από αύξηση όλων των επί μέ¬ 
ρους στοιχείων της ομάδας. Η παραπάνω βαθμολογία μειώνε¬ 
ται μέχρι βαθμούς 40 στις περιπτώσεις που δεν καλύπτονται 
πλήρως οι απαιτήσεις της διακήρυξης, υπό την προϋπόθεση 
ότι η προσφορά έχει ήδη κριθεί ως αποδεκτή. Η μείωση στους 
40 βαθμούς πρέπει να προκύπτει από μείωση όλων των επί 
μέρους στοιχείων της ομάδας. Η συνολική βαθμολογία κάθε 
ομάδας σταθμίζεται με τον συντελεστή βαρύτητας της ομά¬ 
δας. Συμφερότερη προσφορά είναι εκείνη που παρουσιάζει 
τον μεγαλύτερο λόγο αθροίσματος των σταθμισμένων βαθμο¬ 
λογιών προς την ανηγμένη, όπου απαιτείται τιμή προσφοράς. 
Γ ια τη διαμόρφωση της ανηγμένης τιμής λαμβάνονται υπόψη 
η τιμή προσφοράς, το ποσοστό προστασίας επαρχιακής βιο¬ 
μηχανίας, το ποσοστό προτίμησης εγχώριας βιομηχανίας και 
όταν από τη διακήρυξη καθορίζονται οι όροι πληρωμής και το 
κόστος εγκατάστασης λειτουργίας και συντήρησης. Το ποσο¬ 
στό προτίμησης επαρχιακής και εγχώριας βιομηχανίας υπολο¬ 
γίζεται επί της τιμής προσφοράς. 

Από τον ΟΠΕ καθορίζονται τα στοιχεία που απαρτίζουν τις 
ομάδες, το πλήθος των ομάδων, οι συντελεστές βαρύτητας 
και η βαθμολογία των στοιχείων που αναφέρονται απαραίτητα 
στη διακήρυξη. 

3. Εκτός από τα αναφερόμενα στην παρ. 2 στοιχεία, λαμβά- 
νονται υπόψη και τα αναφερόμενα στο άρθρο 9 του παρό- 

ντος. 


Άρθρο 20 

Κρίση αποτελεσμάτων διαγωνισμού 

Η αρμοδία επιτροπή για την αξιολόγηση των αποτελεσμά¬ 
των του διαγωνισμού με γνωμοδότησή της μπορεί να προτεί¬ 
νει: 

α. Κατακύρωση της προμήθειας για ολόκληρη την ποσό¬ 
τητα ή μέρος αυτής. 

β. Ματαίωση των αποτελεσμάτων του διαγωνισμού και επα¬ 
νάληψή του με τροποποίηση ή μη των όρων και των τεχνικών 
προδιαγραφών. 

γ. Ματαίωση των αποτελεσμάτων του διαγωνισμού και 
απευθείας ανάθεση προμήθειας του υλικού, για ολόκληρη 
την ποσότητα ή μέρος αυτής. 

δ. Συνέχιση του διαγωνισμού με την υποβολή νέων εγγρά¬ 
φων προσφορών χωρίς τροποποίηση των όρων και των τεχνι¬ 
κών προδιαγραφών της διακήρυξης ή της πρόσκλησης. 

ε. Την κατανομή προς προμήθεια ποσότητας, εφόσον πρό¬ 
κειται για διαιρετό υλικό, μεταξύ περισσοτέρων μειοδοτών με 
ισότιμες ή ισοδύναμες προσφορές ή την διενέργεια κλήρω¬ 
σης μεταξύ αυτών, για την επιλογή του προμηθευτή. Εφόσον 
το υλικό δεν είναι διαιρετό ο προμηθευτής επιλέγεται με κλή¬ 
ρωση. 

στ. Ματαίωση της προμήθειας. 


Άρθρο 21 

Συνέχιση διαγωνισμού 

1. Όταν ο διαγωνισμός αποτύχει ή κριθεί ασύμφορο το 
αποτέλεσμά του και η προμήθεια κρίνεται επείγουσα, ο δια¬ 
γωνισμός μπορεί να συνεχισθεί με την υποβολή νέων εγγρά¬ 
φων προσφορών από τους αρχικά συμμετέχοντας οι οποίοι 
αξιολογήθηκαν, χωρίς τροποποίηση των όρων και των τεχνι¬ 
κών προδιαγραφών της διακήρυξης. 

2. Για την συνέχιση του διαγωνισμού απαιτείται απόφαση 
του Προέδρου του Δ.Σ. του ΟΠΕ ύστερα από γνωμοδότηση 
της αρμόδιας επιτροπής διενέργειας διαγωνισμού. Με την 
απόφαση αυτή καθορίζεται και η ημερομηνία και ώρα της συ¬ 
νέχισης του διαγωνισμού που γίνεται ενώπιον της ανωτέρω 
επιτροπής. 


Άρθρο 22 
Απευθείας Ανάθεση 

1. Προμήθεια με απευθείας ανάθεση μπορεί να γίνει εάν 
συντρέχει μια από τις περιπτώσεις που προβλέπονται στο άρ¬ 
θρο 2 του παρόντος. 

2. Προκειμένου να ακολουθηθεί η διαδικασία της απευ¬ 
θείας ανάθεσης απαιτείται απόφαση Δ.Σ. ΟΠΕ, κατόπιν ειση- 
γήσεως του Προέδρου Δ.Σ. του ΟΠΕ, με την οποία παρέχεται 
η σχετική έγκριση. 

Απόφαση Δ.Σ. δεν απαιτείται όταν η απ' ευθείας ανάθεση 
αφορά προμήθεια ή δαπάνη της οποίας δεν υπερβαίνει κατά 
είδος σε ετήσια βάση το ποσό των 750.000 δρχ. ή προηγείται 
διαγωνισμός της απ’ ευθείας ανάθεσης, που απέβη άκαρπος. 
Στις περιπτώσεις αυτές απαιτείται απόφαση του Προέδρου 
Δ.Σ. του ΟΠΕ. 

/ Άρθρο 23 

Ανακοίνωση Κατακύρωσης - Ανάθεσης 
Στον προμηθευτή στον οποίο έγινε κατακύρωση ή ανάθεση 
προμήθειας αποστέλλεται σχετική ανακοίνωση, που περιλαμ¬ 
βάνει τουλάχιστον, τα παρακάτω στοιχεία: 
α. Το είδός. 
β. Την ποσότητα. 


γ. Την τιμή. 

δ. Τη συμφωνία της κατακύρωσης ή της ανάθεσης με τους 
όρους της διακήρυξης και της πρόσκλησης και τις τυχόν απο¬ 
δεκτές τροποποιήσεις των όρων τούτων, 
ε. Την προθεσμία υπογραφής της σύμβασης, 
στ. Τα στοιχεία της απόφασης τελικής έγκρισης του 
Υπουργείου Εμπορίου όπου τούτο απαιτείται. Ανακοίνωση 
που δεν περιλαμβάνει τα στοιχεία της απόφασης αυτής είναι 
άκυρη. 

2. Με την ανακοίνωση η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί έχει 
αποδεκτικό μόνο χαρακτήρα. 

3. Ο προμηθευτής στον οποίο κατακυρώθηκε ή ανατέθηκε 
η προμήθεια, υποχρεούται να προσέλθει σε τριάντα (30) ημέ¬ 
ρες από την ημερομηνία κοινοποίησης της ανακοίνωσης, για 
την υπογραφή της σχετικής σύμβασης, προσκομίζοντας και 
την προβλεπόμενη εγγύηση καλής εκτέλεσης αυτής. 

4. Εάν η κατακύρωση ή η ανάθεση γίνεται σε αλλοδαπό 
προμηθευτή η ανακοίνωση απευθύνεται στον εκπρόσωπό 
του στην Ελλάδα, εάν υπάρχει, σε αντίθετη δε περίπτωση 
στέλνεται σχετικό τηλεγράφημα ή τηλετύπημα στον αλλο¬ 
δαπό προμηθευτή. Στην περίπτωση που η πληρωμή στον 
προμηθευτή προβλέπεται να γίνει με άνοιγμα πίστωσης, η εγ¬ 
γύηση καλής εκτέλεσης μπορεί να κατατεθεί στον ανταπο¬ 
κριτή της Τράπεζας της Ελλάδος στο εξωτερικό, η δε εγγύ¬ 
ηση συμμετοχής παραμένει σε ισχύ και αποδεσμεύεται μετά 
την κατάθεση και αποδοχή της εγγύησης καλής εκτέλε¬ 
σης. 

5. Εάν ο προμηθευτής στον οποίο έγινε η ανακοίνωση δεν 
προσήλθε να υπογράψει την σύμβαση, κηρύσσεται έκπτωτος 
με απόφαση του Προέδρου Δ.Σ. του ΟΠΕ. 

Άρθρο 24 
Συμβάσεις 

1. Μετά την ανακοίνωση κατακύρωσης ή ανάθεσης καταρ¬ 
τίζεται από την Νομική Υπηρεσία σχετική σύμβαση που υπο¬ 
γράφεται και από τα δύο συμβαλλόμενα μέρη. 

2. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α. Τον τόπο και χρόνο υπογραφής σύμβασης 
β. Τα συμβαλλόμενα μέρη 
γ. Τα προς προμήθεια υλικά και την ποσότητα 
δ. Την τιμή 

ε. Τον τόπο, τρόπο και χρόνο παράδοσης των υλικών 

στ. Τις τεχνικές προδιαγραφές των υλικών 

ζ. Τις προβλεπόμενες εγγυήσεις 

η. Τις προβλεπόμενες ρήτρες 

θ. Τον τρόπο επίλυσης των τυχόν διαφορών 

ι. Τον τρόπο πληρωμής 

ια. Τον τρόπο αναπροσαρμογής του συμβατικού τιμήματος, 
εφόσον προβλέπεται αναπροσαρμογή. 

3. Το κείμενο της σύμβασης κατισχύει κάθε άλλου κειμέ¬ 
νου στο οποίο τούτο στηρίζεται όπως προσφορά, διακήρυξη 
και απόφαση κατακύρωσης ή ανάθεσης, εκτός κατάδηλων 
σφαλμάτων ή παραδρομών. 

4. Η σύμβαση τροποποιείται όταν τούτο προβλέππεται από 
συμβατικά όρο ή όταν συμφωνήσουν προς τούτο και δύο συμ¬ 
βαλλόμενα μέρη. 

5. Η σύμβαση θεωρείται οτι εκτελέσθηκε όταν: 

α. Παραδόθηκε ολόκληρη η ποσότητα, ή εάν αυτή που πα¬ 
ραδόθηκε σε περίπτωση διαιρετού υλικού, υπολείπεται της 
συμβατικής, κατά μέρος που κρίνεται από το αρμόδιο όργανο 
ως ασήμαντο. 

β. Παραλήφθηκε οριστικά (ποσοτικά και ποιοτικά) η ποσό- 

τητα που παραδόθηκε. 

γ. Έγινε η αποπληρωμή του συμβατικού τιμήματος, αφού 
προηγουμένως επιβλήθηκαν τυχόν κυρώσεις ή εκπτώσεις. 

δ. Εκπληρώθηκαν και οι τυχόν λοιπές συμβατικές υποχρεώ¬ 
σεις και από τα δύο συμβάλλδμενα μέρη και αποδεσμεύθηκαν 
οι σχετικές εγγυήσεις κατά τα προβλεπόμενα από τη σύμ¬ 
βαση. 

Αρθρο 25 
Εγγυήσεις 

1. Εγγύηση συμμετοχής στον διαγωνισμό. 

α. Η εγγύηση αυτή εκδίδεται υπέρ του συμμετέχοντος για 
ποσό που αντιστοιχεί σε ποσοστό 5% επί της συνολικής 
προϋπολογισθείσης δαπάνης ή επί του ύψους οικονομικής 
προσφοράς εκτός εάν ορίζεται διαφορετικό ποσοστό στην 
διακήρυξη ή την πρόσκληση. Το ποσοστό αυτό μειώνεται στό 
μισό όταν η προσφορά υποβάλλεται από ΜΜΕ ή τις ενώσεις 
τους, παραγωγικούς αστικούς συνεταιρισμούς ή τις ενώσεις 
τους, ενώσεις ΜΜΕ και παραγωγικούς αστικούς συνεταιρι¬ 
σμούς καθώς και ενώσεις προμηθευτών που αποτελούνται 
από ΜΜΕ. Το ίδιο ισχύει και όταν η προσφορά υποβάλλεται 
από ενώσεις προμηθευτών που αποτελούνται από ΜΜΕ ή πα¬ 
ραγωγικούς αστικούς συνεταιρισμούς στις οποίες μετέχουν 
και επιχειρήσεις του εσωτερικού ή του εξωτερικού, είτε μεγα¬ 
λύτερου μεγέθους είτε με μη μεταποιητική δραστηριότητα με 
την προϋπόθεση ότι οι εργασίες που θα εκτελεσθούν από πο¬ 
σοστό μεγαλύτερο από 50% της τιμής προσφοράς. Στη περί¬ 
πτωση αυτή απαιτείται η προσκόμιση μαζί με την προσφορά ή 
μέσα σε 15 ημέρες το αργότερο από την ημερομηνία διενέρ¬ 
γειας του διαγωνισμού, πιστοποιητικού σκοπιμότητας από τον 
ΕΟΜΜΕΧ. 

β. Όταν ο διαγωνισμός αφορά διάφορα υλικά και επιτρέπε¬ 
ται από την διακήρυξη η προσφορά μερικών απ' αυτά, γίνεται 
δεκτή προσφορά και στην περίπτωση .που η εγγύηση δεν κα¬ 
λύπτει το προβλεπόμενοποσοστό της αξίας όλων των προ- 
σφερομένων υλικών, αρκεί αυτή να καλύπτει το ποσοστό που 
αναλογεί στην^αξία του ελάχιστου αριθμού υλικών που προ- 
βλέπεται από την διακήρυξη η δε κατακύρωση περιορίζεται 
στα υλικά που καλύπτονται από την εγγύηση. 

γ. Προσφορά της οποίας η εγγύηση δεν καλύπτει την προ- 
βλεπόμενη κατά το ανωτέρω αξία μπορεί να γίνει δεκτή εφ' 
όσον η εγγύηση υπολείπεται μέχρι ποσοστό 5%. 

δ. Εγγύηση δεν απαιτείται στον πρόχειρο διαγωνισμό. 

ε. Εγγύηση μπορεί να ζητηθεί και στην περίπτωση αντιμε¬ 
τώπισης προμήθειας με την διαδικασία της απ’ ευθείας ανά¬ 
θεσης. 

στ. Η εγγύηση συμμετοχής που αφορά τον προμηθετή στον 
οποίο κατακυρώθηκε ή ανατέθηκε η προμήθεια, επιστρέφε- 
ται μετά την κατάθεση της προβλεπόμενης εγγύησης καλής 
εκτέλεσης και μέσα σε πέντε (5) ημέρες από την υπογραφή 
της σύμβασης. Οι εγγυήσεις των λοιπών προμηθευτών που 
έλαβαν μέρος στον διαγωνισμό επιστρέφονται μέσα σε πέντε 

(5) ημέρες από την ημερομηνία ανακοίνωσης κατακύρωσης ή 
ανάθεσης. . 

ζ. Οι εγγυήσεις ανεξάρτητα από το όργανο που τις εκδίδει 
και τον τύπο που περιβάλλονται, πρέπει απαραίτητα να περι¬ 
λαμβάνουν και τα ακόλουθα. 

(1) Την ημερομηνία έκδοσης. 

(2) Την εκδότη - 

(3) Τον ΟΠΕ προς τον οποίο απευθύνεται 

(4) Τον αριθμό της εγγύησης 

(5) Το ποσόν που καλύπτει η εγγύηση 

(6) Την πλήρη επωνυμία και τη διεύθυνση του προμηθευτή 
υπέρ του οποίου εκδίδεται η εγγύηση. 


(7) Την σχετική διακήρυξη, την ημερομηνία διαγωνισμού 
και τα προς προμήθεια υλικά. 

(8) Ότι η εγγύηση παρέχεται ανέκκλητα και ανεπιφύλακτα, 
ο δε εκδότης παραιτείται του δικαιώματος της διαιρέσεως και 
διζήσεως. 

(9) Ότι το ποσό της εγγύησης τηρείται στην διάθεση του 
ΟΠΕ που διενεργεί τον διαγωνισμό' και ότι θα καταβληθεί 
ολικά ή μερικά χωρίς καμία από μέρους του εκδότη αντίρρηση 
ή ένσταση και χωρίς να ερευνηθεί το βάσιμο ή μη της απαίτη¬ 
σης, μέσα σε τρεις (3) ημέρες από απλής έγγραφης ειδοποίη¬ 
σης. 

(10) Ότι σε περίπτωση κατάπτωσης της εγγύησης το ποσό 
της κατάπτωσης υπόκειται σε πάγιο τέλος χαρτοσήμου. 

(11) Την ημερομηνία λήξης της ισχύος της εγγύησης. Η εγ¬ 
γύηση πρέπει να ισχύει τουλάχιστον επί δύο μήνες μετά τη 
λήξη του χρόνου της προσφοράς που ζητά η διακήρυξη. 

(12) Ότι ο εκδότης της εγγύησης υποχρεούται να προβεί 
στην παράταση της ισχύος της εγγύησης ύστερα από απλό 
έγγραφο της Διεύθυνσης που διενεργεί τον διαγωνισμό. Το 
σχετικό αίτημα πρέπει να γίνει πριν από την ημερομηνία λήξης 
της εγγύησης. 

η. Προσφορές χωρίς εγγύηση ή χωρίς την προσήκουσα, 
κατά τα ανωτέρω, εγγύηση, απορρίπτονται ως απαράδεκτες 
και δεν λαμβάνονται υπόψη. 

2. Εγγύηση καλής εκτέλεσης της σύμβασης. 

α. Ο προμηθευτής στον οποίο έγινε η κατακύρωση ή η ανά¬ 
θεση, υποχρεούται να καταθέσει εγγύηση καλής εκτέλεσης 
των όρων της σύμβασης, το ύψος της οποίας αντιστοιχεί σε 
ποσοστό 10-20% της συνολικής συμβατικής αξίας, χωρίς το 
ΦΠΑ, εκτός αν ορίζεται διαφορετικά στην διακήρυξη ή την 
πρόσκληση. 

β. Εγγύηση δεν απαιτείται στον πρόχειρο διαγωνισμό εκτός 
αν κρίνεται αναγκαία από την αρμόδια Διεύθυνση. 

γ. Η εγγύηση κατατίθεται πρό η κατά την υπογραφή της 
σύμβασης. 

δ. Οι εγγυήσεις ανεξάρτητα από το όργανο που τις εκδίδει 
και τον τύπο που περιβάλλονται, πρέπει απαραίτητα να περι¬ 
λαμβάνουν και τα ακόλουθα: 

(1) Την ημερομηνία έκδοσης 

(2) Τον εκδότη 

(3) Τον ΟΠΕ προς το οποίο απευθύνεται 

(4) Τον αριθμό της εγγύησης 

(5) Το ποσό που καλύπτει η εγγύηση 

(6) Την πλήρη επωνυμία και τη διεύθυνση του προμηθευτή 
υπέρ του οποίου εκδίδεται η εγγύηση. 

(7) Τα προς προμήθεια υλικά. 

(8) Ότι η εγγύηση παρέχεται ανέκκλητα και ανεπιφύλακτα, 
ο δε εκδότης παραιτείται του δικαιώματος της διαιρέσεως και 
διζήσεως. 

(9) Ότι το ποσό της εγγύησης τηρείται στην διάθεση του 
ΟΠΕ και ότι θα καταβληθεί ολικά ή μερικά χωρίς καμμία από 
μέρους του εκδότη αντίρρηση ή ένσταση και χωρίς να ερευ¬ 
νηθεί το βάσιμο ή μη της απαίτησης, μέσα σε τρεις (3) ημέρες 
από απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, το πο¬ 
σόν της κατάπτωσης υπόκειται σε πάγιο τέλος χαρτοσή¬ 
μου. 

(11) Την ημερομηνία λήξης της ισχύος της εγγύησης, (ο 
χρόνος της εγγύησης πρέπει να είναι μεγαλύτερος κατά δύο 
μήνες από τον συμβατικό χρόνο παράδοσης και παραλα¬ 
βής. 

(12) Ότι ο εκδότης της εγγύησης υποχρεούται να προβεί 
στην παράταση της ισχύος της εγγύησης ύστερα από απλό 
έγγραφο της Διεύθυνσης που διενεργεί τον διαγωνισμό. Το 

σχετικό αίτημα πρέπει να γίνει πριν από την ημερομηνία λήξης 
της εγγύησης. 

ε. Η εγγύηση επιστρέφεται μετά την οριστική ποσοτική και 
ποιοτική παραλαβή του υλικού και ύστερα από την εκκαθά¬ 
ριση των τυχόν απαιτήσεων από τους δύο συμβαλλόμενους. 
Σε περίπτωση που το υλικό είναι διαιρετό και η παράδοση γί¬ 
νεται, σύμφωνα με την σύμβαση τμηματικά, η εγγύηση δύνα- 
ται να αποδεσμεύεται σταδιακά, ύστερα από γνωμοδότηση 
της αρμόδιας επιτροπής κατά ποσόν που αναλογεί στην αξία 
του μέρους της ποσότητας που παραλήφθηκε οριστικά. Εάν 
στο πρωτόκολλο παραλαβής αναφέρονται παρατηρήσεις ή 
υπάρχει εκπρόθεσμη παράδοση, η παραπάνω σταδιακή απο- 
δέσμευη γίνεται μετά την αντιμετώπιση, κατά τα προβλεπό- 
μενα, των παρατηρήσεων και του εκπρόθεσμου. 

3. Εγγύηση προκαταβολής 

α. Με την υπογραφή της σύμβασης και εφόσον προβλέπε- 
ται απ’ αυτήν χορηγείται στον προμηθευτή προκαταβολή σε 
ποσοστό μέχρι 50% της συνολικής συμβατικής αξίας, χωρίς 
ΦΠΑ. Η προκαταβολή χορηγείται με κατάθεση ισόποσης εγ¬ 
γύησης που θα περιλαμβάνει και όρο ότι καλύπτει και την κα¬ 
ταβολή τόκων επί του ποσού της προκαταβολής, σε περί¬ 
πτωση εκπρόθεσμης παράδοσης ή μη παράδοσης υλικού. 

β. Οι εγγυήσεις ανεξάρτητα από το όργανο που τις εκδίδει 
και τον τύπο που περιβάλλονται πρέπει απαραίτητα να περι¬ 
λαμβάνουν και τα ακόλουθα: 

(1) Την ημερομηνία έκδοσης 

(2) Τον εκδότη 

(3) Τον ΟΠΕ προς το οποίο απευθύνεται 

(4) Τον αριθμό της εγγύησης 

(5) Το ποσό που καλύπτει η εγγύηση 

(6) Την πλήρη επωνυμία και τη διεύθυνση του προμηθευτή 
υπέρ του οποίου εκδίδεται η εγγύηση. 

(7) Τα προς προμήθεια υλικά. 

(8) Ότι η εγγύηση παρέχεται ανέκκλητα και ανεπιφύλακτα, 
ο δε εκδότης παραιτείται του δικαιώματος της διαιρέσεως και 
διζήσεως. 

(9) Ότι το ποσό της εγγύησης τηρείται στην διάθεση του 
ΟΠΕ και ότι θα καταβληθεί ολικά ή μερικά χωρίς καμμία από 
μέρους του εκδότη αντίρρηση ή ένσταση και χωρίς να ερευ- 
νηθεί το βάσιμο ή μη της απαίτησης, μέσα σε τρεις (3) ημέρες 
από απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, το ποσό 
των τόκων υπόκειται σε πάγιο τέλος χαρτοσήμου. 

(11) Την ημερομηνία λήξης της ισχύος της εγγύησης, (ο 
χρόνος ισχύος της εγγύησης πρέπει να είναι μεγαλύτερος 
από τον συμβατικό χρόνο παράδοσης και παραλαβής κατά 
δύο (2) μήνες). 

(12) Ότι ο εκδότης της εγγύησης υποχρεούται να προβεί 
στην παράταση της ισχύος της εγγύησης ύστερα από απλό 
έγγραφο του ΟΠΕ. 

γ. Η εγγύηση επιστρέφεται μετά την οριστική ποσοτική και 
ποιοτική παραλαβή του υλικού και ύστερα από την εκκαθά¬ 
ριση των τυχόν απαιτήσεων από τους δύο συμβαλλόμενους. 
Σε περίπτωση που το υλικό είναι διαιρετό και η παράδοση γί¬ 
νεται, σύμφωνα με την σύμβαση, τμηματικά, η εγγύηση δύνα- 
ται να αποδεσμεύεται σταδιακά κατά ποσό που αναλογεί στην 
αξία του μέρους της ποσότητας που παραλήφθηκε οριστικά. 
Εάν στο πρωτόκολλο παραλαβής αναφέρονται παρατηρήσεις 
ή υπάρχει εκπρόθεσμη παράδοση, η παραπάνω σταδιακή 
αποδέσμευη γίνεται μετά την αντιμετώπιση, κατά τα προβλε- 
πόμενα, των παρατηρήσεων και του εκπρόθεσμου. 

4. Στην περίπτωση ένωσης προμηθευτών οι εγγυήσεις πε¬ 
ριλαμβάνουν και τον όρο ότι η εγγύηση καλύπτει τις υποχρεώ¬ 
σεις όλων των μελών της ένωσης. 


5. Στις περιπτώσεις που από τη διακήρυξη προβλέπεται εγ¬ 
γύηση καλής λειτουργίας ή συντήρησης ο προμηθευτής υπο- 
χρεούται να καταθέσει χρηματική εγγύηση, πριν από την 
έναρξη του χρόνου καλής λειτουργίας ή συντήρησης η αξία 
της οποίας καθορίζεται στη.διακήρυξη. Η εγγύηση αυτή πρέ¬ 
πει να παριλαμβάνει όρους όπως της εγγύησης καλής εκτέλε¬ 
σης. Ο χρόνος ισχύος της εγγύησης πρέπει να είναι μεγαλύ¬ 
τερος από τον συμβατικό χρόνο εγγύησης καλής λειτουργίας 
ή συντήρησης κατά τρεις (3) μήνες. 

6. Οι εγγυήσεις υποχρεωτικά συντάσσονται στην Ελληνική 
γλώσσα και εκδίδονται από πιστωτικά ιδρύματα ή άλλα Νομικά 
Πρόσωπα που έχουν κατά νόμον το δικαίωμα αυτό και λει¬ 
τουργούν νόμιμα στην Ελλάδα. 

7. α) Οι τίτλοι των εντόκων γραμματίων του Δημοσίου γίνο¬ 
νται δεκτοί στην ονομαστική τους αξία, ως εγγύηση συμμετο¬ 
χής στο διαγωνισμό. 

β) Σε περίπτωση που γίνει κατάπτωση της εγγύησης συμ¬ 
μετοχής, γίνεται εκποίηση των εντόκων γραμματίων του Δη¬ 
μοσίου στην αξία που αντιπροσωπεύουν κατά τον χρόνο της 
εκποίησής τους. 

γ) Η επιστροφή των εντόκων γραμματίων του Δημοσίου γί¬ 
νεται με παραλαβή αυτών από τον δικαιούχο ή εξουσιοδοτη¬ 
μένο εκπρόσωπό του με την υπογραφή σχετικού αποδεικτι¬ 
κού παραλαβής. 

Άρθρο 28 

Παραλαβή των προμηθειών 

1. Η παραλαβή των προμηθειών γίνεται είτε από την επι¬ 
τροπή διενέργειας διαγωνισμών είτε από ειδική επιτροπή που 
συγκροτείται για τον σκοπό αυτό από την Διοίκηση του ΟΠΕ. 
Κατά τη διαδικασία παραλαβής των προμηθειών καλείται να 
παραστεί εφόσον το επιθυμεί ο προμηθευτής και διενεργεί- 
ται ποσοτικός και ποιοτικός έλεγχος. Ο ποιοτικός έλεγχος 
εφόσον δεν ορίζεται διαφορετικά στην σύμβαση ενεργείται: 

1) με μακροσκοπική εξέταση, 2) χημική, ή μηχανική εξέταση, 
3) με πρακτική δοκιμασία, 4) με όλους ή. με όσους από τους 
παραπάνω τρόπους χρειάζεται ανάλογα με το είδος της προ¬ 
μήθειας ή και με οποιοδήποτε άλλο ενδεικνυόμενο τρόπο 
κατά την κρίση επιτροπής παραλαβής. 

2. Σε περίπτωση που η επιτροπή παραλαβής απορρίψει το * 
υλικό αναφέρει στο σχετικό πρωτόκολλο τις παρεκκλίσεις 
που παρουσιάζει από τους όρους της σύμβασης και τους λό¬ 
γους της απόριψης και γνωματεύει αν το υλικό μπορεί να χρη¬ 
σιμοποιηθεί. Εφ’ όσον κριθεί από την επιτροπή ότι οι παρεκ¬ 
κλίσεις του υλικού δεν επηρεάζουν την καταλληλότητα του 
και μπορεί να χρησιμοποιηθεί, με απόφαση του Προέδρου 
του Δ.Σ. του ΟΠΕ μπορεί να εγκριθεί η παραλαβή του υλικού 
που απορρίφθηκε από την επιτροπή παραλαβής με ή χωρίς 
έκπτωση επί της συμβατικής τιμής. 

Ύστερα από την απόφαση αυτή η επιτροπή παραλαβής 
υποχρεούται να προβεί στην παραλαβή του υλικού και να συ- 
ντάξει σχετικό πρωτόκολλο οριστικής παραλαβής σύμφωνα 
με τα αναφερόμενα στην απόφαση. Το πρωτόκολλο που συ- 
ντάσσεται από την επιτροπή παραλαβής κοινοποιείται υπο¬ 
χρεωτικά και στον προμηθευτή. 

Άρθρο 27 

Ποιοτικός έλεγχος στο εξωτερικό 

Όταν τα υλικά εισάγονται από το εξωτερικό πριν από την 
φόρτωση τούτων ή κατά το στάδιο κατασκευής τους, ο ΟΠΕ 
μπορεί να αναθέσει τον ποιοτικό και ποσοτικό έλεγχο σε διε¬ 
θνές γραφείο ελέγχου. Στην περίπτωση αυτή, η οριστική πα¬ 
ραλαβή του υλικού γίνεται στην Ελλάδα από την αρμόδια επι- 

τροπή σύμφωνα με τα οριζόμενα από τη σύμβαση και τις κεί¬ 
μενες διατάξεις. Εάν τα αποτελέσματα του ελέγχου της επι¬ 
τροπής παραλαβής διαφέρουν από εκείνο του διεθνούς.γρα- 
φείου ελέγχου το γραφείο τούτο υποχρεούται να καλύψει 
κάθε σχετική ζημιά που προέκυψε για τον ΟΠΕ. 

Έναντι του διεθνούς γραφείου ελέγχου ο προμηθευτής 
έχει τις εξής υποχρεώσεις: 

α. Να διαθέτει τα απαιτούμενα τεχνικά μέσα και εργατοτε- 
χνικό προσωπικό για μετακίνηση, μετατόπιση, στοιβασία 
κ.λπ. του προς έλεγχο υλικού. 

β. Να διαθέτει για την εξακρίβωση της ποιότητάς του προς 
έλεγχο υλικού όσα τεχνικά μέσα έχει στην διάθεσή του. 

γ. Να έχει συγκεντρωμένα τα υλικά στην ίδια πόλη ή τοπο¬ 
θεσία, άλλως βαρύνεται με τα πρόσθετα έξοδα του ελέγχου. 

δ. Να ενημερώσει τα αρμόδια όργανα του διεθνούς γρα¬ 
φείου ελέγχου, σχετικά με την πορεία εκτέλεσης της παραγ¬ 
γελίας. 

ε. Σε περίπτωση απόρριψης των υλικών από το διεθνές 
γραφείο ελέγχου ο προμηθευτής βαρύνεται με τα έξοδα που 
θα προκύψουν από τον απαιτούμενο δεύτερο έλεγχο ή ελέγ¬ 
χους. 

3. Εάν δεν προσέλθει έγκαιρα το διεθνές γραφείο ελέγχου 
για τον έλεγχο του υλικού, ο προμηθευτής υποχρεούται να 
απευθυνθεί στον ΟΠΕ που εκτελεί την προμήθεια, για να 
προβεί στις απαραίτητες ενέργειες. 

4. Η αξία των δειγμάτων και αντιδειγμάτων του υλικού, 
όπου τούτο απαιτείται, κατά τον έλεγχο στο εξωτερικό, βαρύ¬ 
νει τον προμηθευτή. 

5. Το διεθνές γραφείο ελέγχου υποχρεούται: 

α. Σε περίπτωση που διαπιστωθεί κατά τον έλεγχο ότι το 
υλικό δεν ανταποκρίνεται στις απαιτήσεις της σύμβασης, να 
μην εκδόσει το πιστοποιητικό ελέγχου αλλά να ενημερώσει 
αμέσως τον ΟΠΕ προκειμένου να λάβει οδηγίες για τις περαι¬ 
τέρω ενέργειές του. 

β. Να αποκαταστήσει κάθε ζημιά που θα προκύψει σε βά¬ 
ρος του ΟΠΕ από καθυστέρηση έκδοσης του πιστοποιητικού 
ελέγχου ή από έκδοση πιστοποιητικού με εσφαλμένα στοι¬ 
χεία. 

6.0 ΟΠΕ αντί να αναθέσει τον έλεγχο σε διεθνές γραφείο 
ελέγχου, μπορεί να αποστείλει επιτροπή από εξειδικευμέ- 
νους υπαλλήλους του δημοσίου τομέα και επιμελητηρίων για 
την διενέργεια του ελέγχου στο εξωτερικό. Στην περίπτωση 
αυτή η επιτροπή συντάσσει και υποβάλλει στον αγοραστή 
πρακτικό του διενεργηθέντος ελέγχου. 

Οι υποχρεώσεις του προμηθευτή έναντι της επιτροπής εί¬ 
ναι οι ίδιες με εκείνες προς το διεθνές γραφείο ελέγχου. 

Αρθρο 28 

Κήρυξη προμηθευτού εκπτώτου 

1.0 προμηθευτής που δεν προσέρχεται μέσα στην προθε¬ 
σμία που του ορίστηκε να υπογράψει την σχετική σύμβαση, 
κηρύσσεται υποχρεωτικά έκπτωτος από την κατακύρωση ή 
ανάθεση που έγινε στο όνομά του και από κάθε δικαίωμα που 
απορρέει από αυτήν, με απόφαση του Προέδρου του Δ.Σ. του 
ΟΠΕ μετά από γνωμοδότηση της αρμόδιας επιτροπής. 

2. Με την ίδια διαδικασία ο προμηθευτής κηρύσσεται υπο¬ 
χρεωτικά έκπτωτος από τη σύμβαση και από κάθε δικαίωμα 
του που απορρέει απ’ αυτήν, εφόσον δεν παρέδωσε ή αντικα¬ 
τέστησε τα συμβατικά υλικά, μέσα στον συμβατικό χρόνο ή 
στον χρόνο παράτασης που του δόθηκε. 

3.0 προμηθευτής δεν κηρύσσεται έκπτωτος από την κατα¬ 
κύρωση ή ανάθεση ή την σύμβαση, όταν: 

α. Η σύμβαση δεν υπογράφηκε ή το υλικό δεν παραδόθηκε 
ή αντικαταστάθηκε με ευθύνη του ΟΠΕ. 


β. Συντρέχουν λόγοι ανωτέρας βίας. 

4. Με την απόφαση κήρυξης προμηθευτή εκπτώτου από τη 
σύμβαση μπορεί να του παρασχεθεί η δυνατότητα παράδο¬ 
σης του υλικού μέχρι την προηγούμενη της ημερομηνίας διε¬ 
νέργειας του διαγωνισμού που γίνεται σε βάρος του. 

5. Στον προμηθευτή που κηρύσσεται έκπτωτος από την κα¬ 
τακύρωση, ανάθεση ή σύμβαση, επιβάλλονται, με απόφαση 
του Προέδρου Δ.Σ. του ΟΠΕ ύστερα από γνωμοδότηση της 
αρμόδιας Επιτροπής, αρθροιστικά ή διαζευτικά, οι παρακάτω 
κυρώσεις: 

α. Κατάπτωση ολική ή μερική της εγγύησης συμμετοχής ή 
καλής εκτέλεσης της σύμβασης, κατά περίπτωση. 

β. Προμήθεια του υλικού σε βάρος του εκπτώτου προμη¬ 
θευτή είτε από τους υπόλοιπους προμηθευτές που είχαν λά¬ 
βει μέρος στον διαγωνισμό ή είχαν κληθεί για απ’ ευθείας 
ανάθεση, είτε με διενέργεια διαγωνισμού, είτε με απ’ ευθείας 
ανάθεση αν συντρέχουν οι προϋποθέσεις του άρθρου 22 του 
παρόντος. Κάθε άμεση ή έμμεση προκαλούμενη ζημιά του 
ΟΠΕ ή το τυχόν διαφέρον που θα προκύψει, καταλογίζεται σε 
βάρος του εκπτώτου προμηθευτηύ. Ο καταλογισμός αυτός 
γίνεται ακόμη και στην περίπτωση που δεν πραγματοποιείται 
νέα προμήθεια του υλικού, κατά τα παραπάνω οριζόμενα. 
Στην περίπτωση αυτή, ο υπολογισμός του καταλογιζόμενου 
ποσού γίνεται με βάση κάθε στοιχείο κατά την κρίση του ΟΠΕ 
και με βάση τις αρχές της καλής πίστης και των συναλλακτι¬ 
κών ηθών. 

γ. Προσωρινός ή διαρκής αποκλεισμός του προμηθευτή 
από τις προμήθειες του δημόσιου τομέα. 

δ. Καταλογισμός στον προμηθευτή ποσού ίσου με το 10% 
της αξίας των υλικών για τα οποία κηρύχθηκε έκπτωτος όταν 
του δόθηκε το δικαίωμα να παραδώσει τα υλικά μέχρι την 
προηγούμενη της ημερομηνίας διενέργειας του διαγωνισμού, 
ανεξάρτητα εάν τελικά έκανε ή όχι χρήση του δικαιώματος αυ¬ 
τού. 

ε. Η είσπραξη εντόκως της τυχόν προκαταβολής που χορη¬ 
γήθηκε στον έκπτωτο από τη σύμβαση προμηθευτή, είτε απο 
ποσό που τυχόν δικαιούται να λάβει, είτε με κατάθεση του πο¬ 
σού από τον ίδιο, είτε με κατάπτωση της εγγύησης προκατα¬ 
βολής. Ο υπολογισμός των τόκων γίνεται από την ημερομηνία 
λήψης της προκαταβολής από τον προμηθυευτή μέχρι την 
ημερομηνία έκδοσης της απόφασης κήρυξής του ως εκπτώ¬ 
του, με το ισχύον κάθε φορά ανώτατο όριο επιτοκίου για τόκο 
από δικαιοπραξία από την ημερομηνία δε αυτή και μέχρι της 
επιστροφής της, με το ισχύον κάθε φορά επιτόκιο για τόκο 
υπερημερίας. 

6. Σε περίπτωση που η προμήθεια υλικού σε βάρος εκπτώ¬ 
του προμηθευτή γίνεται με τροποποίηση όρων ή τεχνικών 
προδιαγραφών της κατακύρωσης, της ανάθεσης ή της σύμ¬ 
βασης, από τις οποίες κηρύχθηκε έκπτωτος, κατά περί¬ 
πτωση, κατά τον υπολογισμό του διαφέροντος σε βάρος του, 
λαμβάνεται υπόψη η διαφορά που τυχόν προκύπτει από την 
τροποποίηση των σχετικών όρων ή τεχνικών προδιαγραφών, η 
οποία συμψηφίζεται με το προς καταλογισμό ποσό. 

Άρθρο 29 

Τρόπος πληρωμής - απαιτούμενα δικαιολογητικά για πλη¬ 
ρωμή προμηθευτή. 

1. Η πληρωμή της αξίας των υλικών στον προμηθευτή μπο¬ 
ρεί να γίνει με έναν από τους παρακάτω τρόπους: 

α. Με την εξόφληση του 100% της συμβατικής αξίας μετά 
την ορισιτκή παραλαβή των υλικών. 

β. Με την χορήγηση προκαταβολής μέχρι ποσοστού 50% 
της συμβατικής αξίας χωρίς ΦΠΑ έναντι ισόποσης εγγύησης 
και το υπόλοιπο είτε μετά την οριστική παραλαβή των υλικών, 

είτε με πληρωμή ποσοστού 20% της συμβατικής αξίας χωρίς 
ΦΠΑ με το μακροσκοπικό πρωτόκολλο παραλαβής και εξό¬ 
φλησης της υπόλοιπης συμβατικής αξίας με τον συνολικό 
ΦΠΑ μετά την οριστική παραλαβή των υλικών. 

Με κάθε άλλο τρόπο που καθορίζεται απαραίτητα στην δια¬ 
κήρυξη. 

Σε περίπτωση που επιλέχθπκε τρόπος πληρωμής με χορή¬ 
γηση προκαταβολής κατά την εξόφληση δύναται κατ’ εκτί¬ 
μηση της αρμόδιας Διεύθυνσης (μεγάλη προμήθεα, μεγάλο 
το διάστημα που μεσολαωεί από της λήψης της προκαταβο¬ 
λής έως την οριστική παράδοση της προμήθειας) να παρα- 
κρατείται τόκος επί μέρους της εισπραχθείσας προκαταβο¬ 
λής που υπερβαίνει το 25% της αξίας της προμήθειας καί για 
χρονικό διάστημα υπολογιζόμενο από της λήψεως μέχρι την 
ημέρα της παράδοσης της προμήθειας. Για τον υπολογισμό 
του τόκου θα λαμβάνεται ως επιτόκιο το ελάχιστο όριο που 
καθορίζεται εκάστοτε για κεφάλαια κινήσεως με πράξη του 
Διοικητή της Τράπεζας της Ελλάδος και που θα ισχύει την 
ημερομηνία υποβολής των προσφορών. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες. 

3. Οι παραπάνω τρόποι πληρωμής εφαρμόζονται και στις 
τμηματικές παραδόσεις εφόσον προβλέπονται από την σύμ¬ 
βαση. 

4. Τα δικαιολογητικά που απαιτούνται είναι τα εξής: 

α. Πρωτόκολλο οριστικής ποσοτικής και ποιοτικής παραλα¬ 
βής ή σε περίπτωση αυτοδίκαιης παραλαβής, θεωρημένο 
αποδεικτικό προσκόμισης του υλικού στην αποθήκη. 

β. Αποδεικτικό εισαγωγής του υλικού στην αποθήκη του 
ΟΠΕ. 

γ. Τιμολόγιο του προμηθευτή που να αναφέρει την ένδειξη 
ΕΞΟΦΛΗΘΗΚΕ. 

δ. Εξοφλητική απόδειξη του προμηθευτή, εάν το τιμολόγιο 
δεν φέρει την ένδειξη ΕΞΟΦΛΗΘΗΚΕ. 

Άρθρο 30 
Ανωτέρα βία 

Σε περίπτωση ανωτέρας βίας η απόδειξη αυτής βαρύνει εξ 
ολοκλήρου τον προμηθευτή. 

2.0 προμηθευτής που επικαλείται ανωτέρα βία υποχρεού- 
ται μέσα σε δέκα (10) ημέρες από τότε που συνέβησαν τα πε¬ 
ριστατικά που συνιστούν την ανωτέρα βία, να αναφέρει εγ- 
γράφως αυτά και να προσκομίσει στην Υπηρεσία τα απαραί¬ 
τητα αποδεικτικά στοιχεία. 

3. Σε περίπτωση που ο προμηθευτής μέσα στην ανωτέρω 
προθεσμία δεν αναφέρει τα περιστατικά και δεν προσκομίσει 
τα απαιτούμενα αποδεικτικά στοιχεία, στερείται του δικαιώ- 
' ματος να επικαλεσθεί την ύπαρξη ανωτέρας βίας. 

Άρθρο 31 
Επίλυση διαφορών 

1. Ο προμηθευτής, ως προς την διακήρυξη και σύμβαση 
υπάγεται στην αρμοδιότητα των δικαστηρίων της έδρας του 
ΟΠΕ. 

2. Στη διακήρυξη ή σύμβαση, μπορεί να ορίζεται, για την 
επίλυση διαφορών, αντί της προσφυγής στα δικαστήρια, η 
προσφυγή των συμβαλλομένων σε διαιτησία, που ορίζεται 
από την ισχύουσα κάθε φορά σχετική νομοθεσία. Οι αποφά¬ 
σεις της διαιτησίας είναι υποχρεωτικές για τους συμβαλλομέ- 
νους. 


Άρθρο 32 

Αποκλεισμός προμηθευτού 

Με απόφαση του Δ.Σ. του ΟΠΕ, ύστερα από γνωμοδότηση 
της αρμόδιας επιτροπής μπορεί να αποκλεισθεί προμηθευ¬ 
τής λόγω ανάρμοστης συμπεριφοράς ή χρήσεως αθεμίτων 
μέσων σε διαδικασία προμήθειας, από την συγκεκριμένη 
προμήθεια, ή γενικά από όλες τις προμήθειες του ΟΠΕ για 
χρονικό διάστημα μέχρι 3 χρόνων. 

Άρθρο 33 

Γ ια την εφαρμογή του παρόντος Κανονισμού Προμηθειών 
πρέπει να ακολουθούνται οι διαδικασίες οι προβλεπόμενες 
από το νόμο 1797/88 (ή άλλον στο πεδίο εφαρμογής του 
οποίου πιθανόν να υπαχθούν στο μέλλον οι προμήθειες του 
ΟΠΕ) όπως ένταξη προμηθειών στο ενιαίο πρόγραμμα προ¬ 
μηθειών, τελική έγκριση κ.λπ. 

Η κατακύρωση των προμηθειών στους διαγωνιζόμενους 
προμηθευτές γίνεται είτε από τον Πρόεδρο του Δ.Σ. του ΟΠΕ 
για προμήθειες μέχρι 10.000.000 δρχ. είτε από το Δ.Σ. του 
ΟΠΕ για προμήθειες άνω των 10.000.000 δρχ. 

Από τις διατάξεις της απόφασης αυτής δεν προκαλείται δα¬ 
πάνη εις βάρος του Κρατικού Προϋπολογισμού. 

Η παρούσα απόφαση ισχύει από της δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 23 Ιουλίου 1993 

Ο ΥΦΥΠΟΥΡΓΟΣ 

θ. ΚΑΣΣΙΜΗΣ 

-♦- 

Αριθ. 2046224/5405/0022 (3) 

Έγκριση χρησιμοποίησης υπαλλήλων και καθορισμός αποζη¬ 
μίωσης των απασχολουμένων με τις εργασίες βελτίωσης 
των στοιχείων συγκρισιμότητας του Ακαθαρίστου Εθνικού 
Προϊόντος (ΑΕΠ) σε τιμές αγοράς (Συμβόλαιο Νο 
32510014/1993). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «Περί Οργανώσεως της ΕΣΥΕ» και 
των Π.Δ. 1143/80 «Περί Οργανισμού της ΕΣΥΕ», 224/86 
«Σύσταση Γ ενικής Γ ραμματείας ΕΣΥΕ» και 532/91 «Περί Ορ¬ 
γανισμού της Γ.Γ. ΕΣΥΕ». 

β. Του άρθρου 35, παρ. 5 και 6 του Ν. 992/1979 «Περί Ορ- 
γανώσεως των Διοικητικών Υπηρεσιών δια την εφαρμογήν 
της συνθήκης προσχωρήσεως της Ελλάδος εις τας Ευρωπαϊ¬ 
κός Κοινότητας και ρυθμίσεως συναφών θεσμικών και οργα¬ 
νωτικών θεμάτων». 

γ. Του Ν. 1558/85 «Κυβέρνηση και Κυβερνητικά όργανα», 
δ. Του άρθρου 40 του Ν. 849/78 «περί παροχής κινήτρων 
δια την ενίσχυσιν της περιφερειακής και οικονομικής αναπτύ- 
ξεως της Χώρας». 

2. Την κοινή απόφαση των Υπουργών Συντονισμού και Οι¬ 
κονομικών αριθ. 9611/3860/3.4.80 με θέμα «Εμφάνιση δο¬ 
σοληψιών του Ελληνικού Δημοσίου μετά των Ευρωπαϊκών 
Κοινοτήτων». 

3. Την απόφαση του Πρωθυπουργού και του Υπουργού 
Εθνικής Οικονομίας αριθ. Υ 1687/17.2.92 περί καθορισμού 
αρμοδιοτήτων των Υφυπουργών ΥΠΕΘΟ. 

4. Την απόφαση του Πρωθυπουργού και του Υπουργού Οι¬ 
κονομικών αριθ. Υ. 2009/20.5.93, περί καθορισμού αρμόδιό- 

τήτων του Υφυπουργού Οικονομικών. 

5. Το άρθρο 8 της από 13.2.1989 Οδηγίας του Συμβουλίου 
αριθ. 89/130 ΕΕΟ-ΕΙΙΒΑΤΟΜ για την εναρμόνιση του καθορι¬ 
σμού του Ακαθαρίστου Εθνικού Προϊόντος (ΑΕΠ) σε τιμές 
αγοράς. 

6. Το Συμβόλαιο ΕυΚΟδΤΑΤ - Γ.Γ. ΕΣΥΕ Νό 32510014/ 
1993, στο οποίο αναγράφονται οι εργασίες που πρέπει να 
εκτελέσθούν πριν από το τέλος Δεκεμβρίου 1993, για την 
αναθεώρηση των Εθνικών Λογαριασμών της Ελλάδος των 
ετών 1989 και 1990 και προσαρμογής τους προς το ΕΣΟΛ. 
(Βελτίωση της συγκρισιμότητας των στοιχείων του ΑΕΠ). 

7. Την απόφαση αριθ. 14212/Β1211/29.6.93 του Υπουρ¬ 
γού Εθνικής Οικονομίας με θέμα «Ανάθεση στη Γ.Γ. ΕΣΥΕ 
της εκτέλεσης εργασιών για τη βελτίωση της συγκρισιμότη- 
τας των στοιχείων του ΑΕΠ». 

8. Οτι η κατά μήνα αποζημίωση δε θα υπερβαίνει τις μη¬ 
νιαίες ακαθάριστες αποδοχές των υπαλλήλων. 

9. Το γεγονός ότι α) για την εκτέλεση των ανωτέρω εργα¬ 
σιών εισρέει συνάλλαγμα στη Χώρα σε ΕΟυ β) πρόκειται για 
κατ’ αποκοπή αμοιβή σύμφωνα με την παρ. 6 του άρθρου 35 
του Ν. 992/79 και όχι αμοιβή για υπερωριακή εργασία σύμ¬ 
φωνα με τις διατάξεις του Ν. 1505/84, άρθρο 17, όπως συ¬ 
μπληρώθηκε με το άρθρο 7 του Ν. 1810/β8 και γ) η αποζημί¬ 
ωση θα καταβληθεί σε ποσοστό 100% από εμβάσματα της 
ΕυΠΟδΤΑΤ σε ΕΟυ, χωρίς συμμετοχή του Κρατικού Προϋπο¬ 
λογισμού. 

10. Σχετική εισήγηση της Δ/νσεως Εθνικών Λογαριασμών, 
αποφασίζουμε: 

1. Εγκρίνουμε την κατά μήνα απασχόληση, πέραν της υπο¬ 
χρεωτικής ημερήσιας εργασίας, καθώς και κατά τις αργίες και 
εξαιρέσιμες ημέρες, μέχρι εβδομήντα (70) μφνιμων και με 
Σύμβαση Εργασίας ΙΔ υπαλλήλων της Γ.Γ. ΕΣΥΕ ως και ιδιω¬ 
τών συνεργατών χρονικής διάρκειας έξι (6) μηνών, κατά το 
χρονικό διάστημα 1.6 - 31.12.93, για την εκτέλεση εργασιών 
βελτίωσης της συγκρισιμότητας των στοιχείων του Ακαθάρι¬ 
στου Εθνικού Προϊόντος (ΑΕΠ) και εναρμονίσεως του συστή¬ 
ματος υπολογισμού των Εθνικών Λογαριασμών προς το Ευ¬ 
ρωπαϊκό Σύστημα των Ολοκληρωμένων Οικονομικών Λογα¬ 
ριασμών προς το Ευρωπαϊκό Σύστημα των Ολοκληρωμένων 
Οικονομικών Λογαριασμών (ΕΣΟΛ) και συγκεκριμένα: 

Την κατάρτιση των λογαριασμών παραγωγής. 

Την κατάρτιση Μήτρας Παραγωγής (ΜθΚθ ΜαΙπχ) και Μή¬ 
τρας Ενδιαμέσων Χρήσεων (Ιϋδβ Μαίπχ). 

Την κατάρτιση Μήτρας Επενδύσεων (Ιπνθδΐιτιβηΐ Μβίηχ). 
Την εκτίμηση της μεταβολής των αποθεμάτων. · 

Την κατάρτιση των ισοζυγίων πόρων και χρήσεων. 

Την κατάρτιση τομεακών δεικτών των συναλλαγών των εν¬ 
διαμέσων και τελικών χρήσεων και των αρχικών εισροών σε 
σταθερές τιμές με έτος βάσεως το 1988. 

Την κατάρτιση μιας πλήρους σειράς λογαριασμών με το νέο 
σύστημα, που βασίζεται στο ΕΣΟΛ και βελτιώνει την συγκρισι- 
μότητα και αντιπροσωπευτικότητα του ΑΕΠ. 

Οι ανωτέρω εργασίες θα εκτελεστούν χωριστά για κάθε 
ένα από τα έτη 1989 και 1990. 

2. Καθορίζουμε την κατά μήνα αποζημίωση των ανωτέρω 
υπαλλήλων και ιδιωτών - συνεργατών ως ακολούθως: 

Α. α) Για το συντονισμό, την παροχή συμβουλών και την επί¬ 
λυση τεχνικών προβλημάτων: Μέχρι εκατό χιλιάδων 
(100.000) δραχμών σε ένα (1) μόνιμο υπάλληλο επί έξι (6) μή¬ 
νες. 

β) Για την οργάνωση, το σχεδιασμό, την εποπτεία και τον 
έλεγχο των εργασιών: 

Μέχρι εκατό χιλιάδων (100.000) δραχμών το μήνα στον κα¬ 
θένα, επί έξι (6) μήνες, σε δύο (2) μόνιμους υπαλλήλους. 


Β. Για την κατάρτιση των λογαριασμών παραγωγής, των 
Μητρών, ισοζυγίων, των μεταβολών των αποθεμάτων, των το¬ 
μεακών δεικτών και πλήρους σειράς λογαριασμών, όπως αυτά 
καταγράφονται στην ανωτέρω παράγραφο ένα (1): 

α. Μέχρι ογδόντα χιλιάδων (80.000) δρχ. το μήνα στον κα¬ 
θένα επί έξι (6) μήνες σε πέντε (5) μόνιμους υπαλλήλους. 

β. Μέχρι εβδομήντα δύο χιλιάδων (72.000) δρχ. το μήνα 
στον καθένα επί έξι (6) μήνες σε δεκαέξι (16) μόνιμους υπαλ¬ 
λήλους. 

γ. Μέχρι εξήντα έξι χιλιάδων (66.000) δρχ. το μήνα στον κα¬ 
θένα επί έξι (6) μήνες σε δώδεκα (12) υπαλλήλους με σύμ¬ 
βαση εργασίας Ι.Δ. 

δ. Μέχρι εξήντα έξι χιλιάδων (66.000) δρχ. το μήνα στον κα¬ 
θένα επί έξι (6) μήνες σε δύο (2) μόνιμους υπαλλήλους. 

ε. Μέχρι πενήντα χιλιάδων (50.000) δρχ. το μήνα στον κα¬ 
θένα επί έξι (6) μήνες, σε επτά (7) μόνιμους και με σύμβαση 
εργασίας Ι.Δ. υπαλλήλους. 

στ. Μέχρι σαράντα χιλιάδων (40.000) δρχ. το μήνα στον κα¬ 
θένα επί έξι (6) μήνες, σε οκτώ (8) μόνιμους και με σύμβαση 
εργασίας Ι.Δ. Υπαλλήλους. 

ζ. Μέχρι τριάντα χιλιάδων (30.000) δρχ. το μήνα στον κα¬ 
θένα επί έξι (6) μήνες, σε δεκατέσσερις (14) μόνιμους και με 
Σύμβαση Εργασίας ΙΔ ορισμένου χρόνου υπαλλήλους της Γ.Γ. 
ΕΣΥΕ και τρεις (3) ιδιώτες-συνεργάτες. 

3. Με απόφαση του Γ ενικού Γ ραμματέα ΕΣΥΕ, η οποία εκ- 
δίδεται στο τέλος του προηγουμένου ή στην αρχή κάθε μήνα, 
μετά από εισήγηση του Προϊσταμένου της Δ/νσης Εθνικών 
Λογαριασμών, καθορίζονται οι υπάλληλοι της ΕΣΥΕ και οι ιδι¬ 
ώτες συνεργάτες, οι οποίοι θα εργασθούν κατά το συγκεκρι¬ 
μένο μήνα και δεν μπορούν να υπερβούν τον ανωτέρω κατά 
μήνα αριθμό απασχολουμένων. 

4. Το ποσό της μηνιαίας αποζημίωσης το οποίο δικαιούται ο 
καθένας, που δεν μπορεί να είναι μεγάλύτερο από το ανω¬ 
τέρω καθοριζόμενο καθώς και ότι οι εργασίες πραγματοποιή¬ 
θηκαν από τους υπαλλήλους εκτός της υποχρεωτικής ημερή¬ 
σιας εργασίας, βεβαιώνεται από τον Προϊστάμενο της Δ/νσης 
Εθνικών Λογαριασμών ή το νόμιμο αναπληρωτή του. 

5. Τα χρηματικά ποσά τα οποία θα καταβληθούν στους δι- 
καιόυχους είναι εξ' ολοκλήρου προϊόν δραχμοποίησης εμβα¬ 
σμάτων της ΕΙΙΒΟδΤΑΤ σε ΕΟυ τα οποία εστάλησαν ή θα 
σταλούν στην Τράπεζα της Ελλάδος για λογαριασμό της Γ.Γ. 
ΕΣΥΕ, σύμφωνα με τους όρους του σχετικού συμβολαίου και 
η δαπάνη θα βαρύνει τις Πιστώσεις Προϋπολογισμού Εξόδων 
του ΥΠΕΘΟ, Οικον. Έτους 1993, Ειδικού Φορέα 13-150 
(Γ.Γ. ΕΣΥΕ) με Κωδικό Αριθμό Εξόδου 5354 (Δαπάνες για με¬ 
λέτες, έρευνες και εκτέλεση εργασιών από την ΕΣΥΕ). 

6. Κάλυψη δαπάνης: 

Από τις διατάξεις της απόφασης αυτής προκαλείται δαπάνη 
ύψους 25.946.000 δρχ. εις βάρος του Κρατικού Προϋπολογι¬ 
σμού οικονομικού έτους 1993. 

Η ανωτέρω δαπάνη θα καλυφθεί εξολοκλήρου από εμβά¬ 
σματα της ΕΟΚ (ΕΙΙΒΟδΤΑΤ) ύψους 96.000 ΕΟυ, τα οποία 
εστάλησαν ή θα σταλούν στην Τράπεζα της Ελλάδος για λο¬ 
γαριασμό της Γ.Γ. ΕΣΥΕ και δια του Υπολόγου Συμψηφισμών 
του Γ.Κ.Κ. θα μεταφερθούν στον Προϋπολογισμό Εξόδων της 
Γ.Γ. ΕΣΥΕ, Ειδικό Φορέα 13-150 και Κ.Α.Ε. 5354. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Ιουλίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΚΩΝ/ΝΟΣ ΔΟΥΣΗΣ ΚΩΝ/ΝΟΣ ΓΙΑΤΡΑΚΟΣ 

Αριθ. 2048080/5603/0022 (4) 

Τροποποίηση της 2024879/2231/0022/22.5.91 κοινής 
απόφασης «Αμοιβή Προέδρων, μελών και γραμματέων 
υπηρεσιακών συμβουλίων». 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 14 του Ν. 1586/86, β) της 
παρ. 1 του άρθρου 63 του Ν. 1943/91 και γ) της παρ. 2 του 
άρθρου 15 του Ν. 2026/92. 

2. Την αριθ. 2024879/2231/0022/22.5.91 (ΦΕΚ 403/Β/ 
91) κοινή απόφαση των Υπουργών Προεδρίας της Κυβέρνη¬ 
σης και Οικονομικών «Αμοιβή Προέδρων, μελών και γραμμα¬ 
τέων Υπηρεσιακών Συμβουλίων». 

3. Την αριθ. 33361 (ΦΕΚ 703/Β/91) υπουργική απόφαση 
«Μεταβίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91». 

4. Την αριθ. 4510/20.5.93 (ΦΕΚ 365/Β/21.5.93) από¬ 
φαση «Μεταβίβαση αρμοδιοτήτων και της εξουσίας να υπο¬ 
γράφουν «με εντολή Υπουργού στον Γ ενικό Γ ραμματέα του 
Υπουργείου Οικονομικών και στον Γ εν. Γ ραμματέα της Γ εν. 
Γραμματείας Οικ. Πολιτικής και Συστημάτων του ίδιου 
Υπουργείου, αποφασίζουμε: 

1. Τροποποιούμε την αριθ. 2024879/2231/0022/22.5.91 
(ΦΕΚ 403/Β/91) κοινή απόφαση των Υπουργών Προεδρίας 
της Κυβέρνησης και Οικονομικών και ορίζουμε την αμοιβή 
των προέδρων, μελών και γραμματέων των υπηρεσιακών συμ¬ 
βουλίων ως εξής: 

α) Για τον Πρόεδρο και τον αναπληρωτή του 7.000 δρχ. 
κατά συνεδρίαση. 

β) Για τα τακτικά και αναπληρωματικά μέλη 5.000 δρχ. κατά 
συνεδρίαση και 

γ) Γ ια τον γραμματέα και τον αναπληρωτή του 5.000 δρχ. 
κατά συνεδρίαση. 

2. Οι εισηγητές των υπηρεσιακών συμβουλίων, εφόσον δεν 
είναι μέλη, δικαιούνται την αμοιβή που προβλέπεται ανωτέρω 
για τα μέλη των υπηρεσιακών συμβουλίων. 

3. Κατά τα λοιπά ισχύει η αριθ. 2024879/2231/0022/ 
22.5.91 (ΦΕΚ 403/Β/91) κοινή απόφαση. 

4. Από τις διατάξεις της απόφασης αυτής προκαλείται επι¬ 
πλέον δαπάνη τόσο σε βάρος του Κρατικού Προϋπολογισμού, 
ύψους 39.300.000 δρχ. περίπου για το τρέχον οικονομικό 
έτος, όσο και σε βάρος των προϋπολογισμών των Ν.Π.Δ.Δ. η 
οποία δεν μπορεί να προσδιορισθεί. 

5. Η ισχύς της απόφασης αυτής αρχίζει με τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 28 Ιουλίου 1993 

Με εντολή Υπουργών 
Οι Γ ενικοί Γ ραμματείς των Υπουργείων 
Προεδρία χ Οικονομικών 

Ν. ΑΡΓΥΡΟΠΟΥΛΟΣ ΚΩΝ. ΖΑΧΑΡΟΠΟΥΛΟΣ 

-♦- 

Αριθ. 2046058/8638 (5) 

Καθορισμός ανώτατου ορίου έκδοσης εγγυητικών επιστολών 
της «Τράπεζας Κεντρικής Ελλάδος». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Οργανισμός του Υπουργείου Οικο¬ 


νομικών». 

2. Τις αποφάσεις μας α) 166915/2570/17.11.77 με την 
οποία καθορίζονται οι όροι και οι προϋποθέσεις βάσει των 
οποίων παρέχονται από τις Τράπεζας που λειτουργούν στην 
Ελλάδα εγγυήσεις, στο Δημόσιο και τα Ν.Π.Δ.Δ. για εκτέλεση 
έργων προμήθειες κτλ. β) την 2079038/16061/20.11.92 
«Καθορισμός του ανώτατου ορίου έκδοσης των εγγυητικών 
επιστολών της Τράπεζας Κεντρικής Ελλάδος». 

3. Την αριθ. 2547/15.7.93 επιστολή της Τράπεζας Κεντρι¬ 
κής Ελλάδος για την αύξηση του ανώτατου ορίου έκδοσης 
των εγγυητικών επιστολών της. 

4. Την δραστηριότητα της Τράπεζας όπως εμφανίζεται σή¬ 
μερα. 

5. Την αριθ. 1048293/800/006/Α/24.5.91 απόφασή του 
Υπουργού Οικονομικών για μεταβίβαση αρμοδιοτήτων, απο¬ 
φασίζουμε: 

Καθορίζουμε το ανώτατο όριο έκδοσης των εγγυητικών 
επιστολών της Τράπεζας Κεντρικής Ελλάδος στο ποσό των 
δραχμών δέκα πέντε δισεκατομμυρίων (15.000.000.000) με 
τους όρους και τις προϋποθέσεις βάσει των οποίων παρέχο¬ 
νται από τις Τράπεζες που λειτουργούν στήν Ελλάδα, εγγυή¬ 
σεις στο Δημόσιο και τα Ν.Π.Δ.Δ. για εκτέλεση έργων, προμή¬ 
θειες κ.λπ. (απόφασή μας 166915/2570/17.11.77). 

Από τις διατάξεις αυτής της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 26 Ιουλίου 1993 

Με εντολή Υπουργού 
Ο Γ ενικός Διευθυντής 
ΒΑΣ. ΡΙΖΑΣ 

-♦-— 

Αριθ. 77001 (6) 

Τροποποίηση Κανονισμού Εσωτερικής Υπηρεσίας τού Εφε- 
τείου Θεσσαλονίκης. - 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού δι¬ 
καστηρίων και κατάστασης δικαστικών λειτουργών (Κυρ. Νό¬ 
μος 1756/1988) (ΦΕΚ 35/Α/26.2.1988), όπως αντικαταστά- 
θηκε από το άρθρο 5 του Ν: 1868/1989 (ΦΕΚ 230/Α/ 
10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προστέθηκε με 
το άρθρο 27 του Ν. 2081/1992 (ΦΕΚ 154/10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπολογι¬ 
σμού. 

4. Το έγγραφο του Εφετείου Θεσσαλονίκης με τον αριθμό 
587/12.5.1993. 

5. Το έγγραφο του Αρείου Πάγου με τον αριθμό 260/ 
9.7.1993, αποφασίζουμε: 

Κυρώνουμε την τροποποίηση του Κανονισμού της Εσωτε¬ 
ρικής Υπηρεσίας του Εφετείου Θεσσαλονίκης όπως διαμορ¬ 
φώθηκε 1) με την απόφαση της Ολομέλειας του δικαστηρίου 
αυτού με τον αριθμό 7/1993 και 

2) με την απόφαση της Ολομέλειας του Αρείου Πάγου με 
τον αριθμό 19/1993, οι οποίες έχουν ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Τροποποιεί μερικώς το άρθρο 42 υπο στοιχεία Α' και Β' του 
κανονισμού εσωτερικής υπηρεσίας του εφετείου Θεσσαλονί¬ 
κης ώστε: 1) το Μικτό Ορκωτό Εφετείο Θεσσαλονίκης να συ¬ 
νεδριάζει επί πλέον την ημέρα Παρασκευή της δευτέρας 




7114 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


εβδομάδας εκάστου μηνάς και 

2) Το Πενταμελές Εφετείο Θεσσαλονίκης να συνεδριάζει 
επί πλέον την ημέρα Τρίτη της εβδομάδας εκάστου μηνάς. 

Η ισχύς της παρούσας αρχίζει από 1 Οκτωβρίου 1993. 

Κρίθηκαν και αποφασίστηκαν αντίστοιχα: 

1) Στη Θεσσαλονίκη στις 30 Απριλίου 1993 και δημοσιεύ¬ 
τηκε στον ίδιο τόπο στις 11 Μαΐου 1993. 

Ο ΠΡΟΕΔΡΟΣ Ο ΓΡΑΜΜΑΤΕΑΣ 

I. ΚΑΣΣΩΤΑΚΗΣ Μ. ΓΟΥΣΙΟΣ 

2) Στην Αθήνα στις 17 Ιουνίου 1993. 

Ο ΠΡΟΕΔΡΟΣ Ο ΓΡΑΜΜΑΤΕΑΣ 

Β. ΚΟΚΚΙΝΟΣ ' ΑΠ. ΕΥΑΓΓΕΛΙΟΥ 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Ιουλίου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


Αριθ. ΥΠΠΟ/ΑΡΧ/Α1 /Φ09/37336/1578 (7) 

Ειδοποίηση για διενέργεια δοκιμαστικής ανασκαφής σε ιδιω¬ 
τικό αγροτεμάχιο στις υπώρειες του αρχαίου φρουρίου της 

Κρεύσιδος (Λιβαδόστρας). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941 (ΦΕΚ 320/Α/17.10.77) «περί Οργανισμού 
του Υπουργείου Πολιτισμού και Επιστημών». 

2. Το άρθρο 41 του ΚΝ 5351/1932 «περί Αρχαιοτήτων». 

Σας ανακοινώνουμε άτι θα διενεργηθεί από την θ' Εφορεία 

Προϊστ. και Κλασ. Αρχ/των, δοκιμαστική ανασκαφική έρευνα 
στο ευρισκόμενο εις τις υπώρειες του αρχαίου φρουρίου της 
Κρεύσιδος (Λιβαδόστρας) αγρόκτημα ιδιοκτησίας Σπ. Κα- 
ρατζά, προκειμένου να διερευνηθεί μνημειώδες κτήριο το 
οποίο ευρίσκεται εντός της προαναφερθείσης ιδιοκτησίας. Η 
δαπάνη της δοκιμαστικής ανασκαφής θα καλυφθεί από τις 
υπάρχουσες πιστώσεις της θ' Εφορείας Προϊστ. και Κλασ. 
Αρχ/των. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 26 Ιουλίου 1993 
Με εντολή Υπουργού 
Η Προϊσταμένη της Δ/νσης 
ΚΑΤ. ΡΩΜΙΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



